
1. [bookmark: _bookmark1]የስትራቴጂው መነሻ ሁኔታዎች
[bookmark: _bookmark2]የመንግሥት ሠራተኞች የሥራ አፈጻጸም አመራር ስትራቴጂን ለማዘጋጀት የሥራ አፈጻጸም አመራር ምንነትና ዓላማ፣ የሥራ አፈጻጸም አመራር ዑደት፣ የሥራ አፈጻጸም አመራር አቀራረቦች እና የሥራ አፈጻጸም ምዘና ዘዴዎች የሚሉት ጽንሰ-ሃሳቦች እና የታሪካዊ ዳራ እና የነባራዊ ሁኔታ ዳሰሳዎች ዋና ዋናዎቹ ጉዳዮች ሆነው እንደሚከተለው ቀርበዋል።
1.1 [bookmark: _bookmark3]የሥራ አፈጻጸም አመራር ምንነትና ዓላማ
የሥራ አፈጻጸም አመራር የተቋምን ተልዕኮ እና ርዕይ ለማሳካት ስትራቴጂያዊ ሂደትን ተከትሎ ማቀድ፣ የታቀደውን መተግበር፣ የተግባራት አፈጻጸምን መከታተል፣ መገምገም፣ በተጨባጭ፣ ትክክለኛ እና አስተማማኝ መረጃ ላይ ተመስርቶ ግብረ-መልስ መስጠትን የሚያጠቃልል ስርዓት ነው። አፈጻጸም ማለት የተቋም፣ የቡድን አልያም የግለሰብ ፈጻሚ የመጨረሻ ውጤትን የሚያመለክት ሲሆን የሥራ አመራር ደግሞ ይህንን አፈጻጸም ለማስመዝገብ የሚያስችሉ እያንዳንዱ ግለሰብ ፈጻሚ ያለው አቅምን ውጤታማ የሚያደርግ ዘዴን ተከትሎ የመምራት ሂደትን ያመለክታል።

የሥራ አፈጻጸም አመራር ዋና ዓላማ የተቋማትን ተልዕኮ እና ርዕይ ስትራቴጂያዊ፣ ቅንጅታዊና ቀጣይነት ባለው መልኩ እንዲፈጸም ማስቻል ነው። ስትራቴጂያዊ ሲባል ተቋማት ተልዕኳቸውን ለማሳካት ተለዋዋጭ ከባቢያዊ ሁኔታዎችን እየቃኙ ብቃታቸውን የሚያጎለብቱበት፣ አጠቃላይ የረዥም ጊዜ አቅጣጫቸውን ትክክለኛነት የሚከታተሉበትና የረዥም ጊዜ ግቦቻቸውን የሚያሳኩበት መሳሪያ ነው። ቅንጅታዊ ማለት በሌላ በኩል የተቋም፣ የሥራ ክፍል እና የግለሰብ ፈጻሚዎች ስትራቴጂያዊና ዓመታዊ የእቅድ ግቦች የሚተሳሰሩበትና ተግባራዊ የሚሆኑበት፤ እንዲሁም ግቦችና ተግባራት እርስበርሳቸው ተሳስረው ተቋማዊ ስትራቴጂን የሚያሳኩበት መንገድ ነው። ቀጣይነት  ያለው የአፈጻጸም መሻሻል ማለት ትክክለኛው ሥራ መሠራቱንና ውጤት መገኘቱን ማረጋገጥ፣ ውጤቱ እንዴት እንደተገኘ ማወቅና ለቀጣይ አፈጻጸም መሻሻል ልምድ መውሰድ የሚቻልበትን አሰራር የሚጨምር ነው። 

ወደ ተጨባጩ ጉዳይ ስንመጣ የሥራ አፈጻጸም አመራር ዓላማ ተቋማት ያላቸውን የሰው ኃይል ሙሉ ለሙሉ ተጠቅመው የተሰጣቸውን የሥራ ድርሻ ውጤታማና ስኬታማ በሆነ መንገድ እንዲያከናውኑ ማስቻል ነው። ከዚህ በተጨማሪ የሠራተኞችን የሥራ አፈጻጸም በመመዘን ጠንካራና ደካማ ጎኖች፣ የሥልጠናና የመሻሻል ፍላጎት እና የማደግ ብቃት በመለየት የወደፊት አፈጻጸማቸው እንዲጎለብት የሚያስችሉ ሚዛናዊ ውሳኔዎችን ለመስጠት ያግዛል።
1.2 [bookmark: _bookmark4] የሥራ አፈጻጸም አመራር ዑደት
የሥራ አፈጻጸም አመራር የሚከተሉትን ዋና ዋና ተግባራትን ያካተተ እና የራሱን ዑደት ተከትሎ የሚተገበር ሂደት ነው። እነሱም የዕቅድ ዝግጅት፣ የአፈጻጸም ክትትልና ግምገማ፣ ግብረ-መልስ፣ የአፈጻጸም ምዘና፣ የሽልማት፣ አቅም ግንባታና ተጠያቂነት ሥርዓት እና መረጃ ማደራጀት ናቸው። ይህንን ዑደት በሚገባ መገንዘብ የሥራ አፈጻጸም አመራርን በተሻለ ደረጃ ለመረዳት ያስችላል። እነዚህን ተግባራት ያካተተ የሥራ አፈጻጸም አመራር ዑደትን ተከትሎ ሥርዓቱን መተግበር ጠቀሜታው የጎላ ነው በሚል እምነት የዋና ዋና ተግባራቱን ምንነትና አተገባበር በሚከተለው መልኩ ለማቅረብ ተሞክሯል።
ሀ) የዕቅድ ዝግጅት
የዕቅድ ዝግጅት ማለት የተቋማት ርዕይና ተልዕኮ ለማሳካት መሰረታዊ እና ስትራቴጂካዊ ግቦችን የመለየት፣ ሊደረስበት የሚፈለገውን የአፈጻጸም ደረጃ የመወሰን፣ የሚያስፈልጉ ግብዓቶችን እና የኃላፊነት ደረጃዎችን እንዲሁም ክፍሎችን የማመልከትና ቁልፍ የውጤት አመላካቾችን የመለየት ሂደት ነው። ዕቅድ የአጭር የመካከለኛ እና የረጅም ጊዜ/ ስትራቴጂካዊ/ ተብሎ ይዘጋጃል። የዕቅድ ዝግጅት በሶስት ደረጃ ሊከናወን ይችላል። እነሱም በተቋም፣ በሥራ ክፍል እና በሠራተኛ ደረጃ ናቸው። የተቋማት የአጭር ጊዜ የተግባር ዕቅድ ከተቋማቱ የረጅም እና መካከለኛ ዘመን ዕቅድ በመነሳት ሊዘጋጅ ይችላል። በተመሳሳይ የሥራ ክፍሎች ከተቋም ዕቅድ በመነሳት እንዲሁም ሠራተኞች ከሥራ ክፍሎቻቸው ዕቅድ በመነሳት እነሱን የሚመለከቱ ግቦችንና ዋና ዋና ተግባራት ለይተው በማውጣት እና በማዳበር የራሳቸውን ዕቅድ ያዘጋጃሉ። በዚህ  መሰረት  የሚዘጋጁ  እቅዶች  በተቋም፣ በሥራ ክፍል  እና በሠራተኛ  ዕቅድ  መካከል መናበብ እንዲፈጠር እና ተግባራት እርስበርሳቸው ተሳስረው ተቋማዊ ግብን እንዲያሳኩ ይረዳል። በተጨማሪም የሚዘጋጁት ዕቅዶች በኃላፊዎችና በሠራተኞች መካካል ስምምነት ተደርሶባቸው፣ ጸድቀውና ተፈርመው ወደሥራ ከተገባ ለሥራ አፈጻጻም ምዘና መሰረት ከመሆኑም በተጨማሪ ምቹ ሁኔታን ለመፍጠር ይረዳል። 

ለ) የአፈጻጸም ክትትል፣ ግምገማና ግብረመልስ
የአፈጻጸም ክትትል በዕቅድ ትግበራ ሂደት በየደረጃው የታቀዱ ዕቅዶች ተፈጻሚነታቸው ቀጣይነት ባለው መልኩ እውን እንዲሆንና የታሰበውን ዓላማ ስለመሳካቱ ትግበራውን የመከታተል፣ መረጃ የመያዝና የመደገፍ ስራን ያካትታል። የዚህ ክትትል ዋና ዓላማው የሥራ ኃላፊዎች፣ የሥራ ክፍሎችና ሠራተኞች ምን ያህል የታቀደውን ዕቅድ በተቀመጠው ጊዜ፣ ወጪ፣ ጥራት እና መጠን እየፈጸሙ መሆኑን ወቅታዊ፣ ትክከለኛ እና ተገቢ መረጃ መሰብሰብ፣ መስተካከል ያለባቸውን ጉዳዮች ማስተካከል እና ዕቅዱ በታለመው መልኩ እንዲከናወን ማድረግ ነው።

በሌላ በኩል የሥራ አፈጻጻም ግምገማ የሚያተኩረው በተቋም፣ በሥራ ክፍል እና በሠራተኞች የታቀዱ ውጤቶች መመዝገብ አለመመዝገባቸውን በተወሰነ የጊዜ ገደብ ውስጥ በመፈተሽና በማረጋገጥ ላይ ነው። በተጨማሪም ግምገማው ሠራተኞች ያላቸው የብቃት እና የአፈጻጸም ደረጃ እስከ ምን ድረስ እንደሆነ፣ የተቋሙን እና የሥራ ክፍሎችን የሥራ አፈጻጸም ሁኔታ ደረጃ እና ውጤታማነት ለማየት ያስችላል። የአፈጻጸም ክትትልና ግምገማ አስቀድሞ መስፈርቶች በማዝጋጀት በአካል ተዘዋውሮ በመመልከት፣ ሪፖርቶችን በማየት፣ በጋራ መድረክ በመወያየት እና ሌሎች ስልቶችን በመጠቀም ሊካሄድ ይችላል። የሥራ አፈጻጻም ክትትልና ግምገማ መረጃዎች ለሥራ አፈጻጻም ምዘና ዋና የመረጃ ግብዓት ሆነዉ ስለሚያገለግሉ ሂደቶቹ በከፍተኛ ጥንቃቄና በሃላፊነት መንፈስ ሊከናወኑ እና መረጃዎቹም በትኩረት ሊያዙ ይገባል።

ግብረ መልስ ማለት ከሥራ አፈጻጸም ክትትልና ግምገማ የተገኙ መረጃዎችን መሰረት በማድረግ ለሥራ ክፍል ሀላፊዎች እና ለሠራተኞች ስለሥራዎቹ አፈጻጸም የሚሰጥ የጽሁፍ ወይም የቃል አስተያየት ማለት ነው። ግብረ-መልስ ትኩረት የሚያደርገው በሥራ አፈጻጸም የታዩ ጠንካራ እና ደካማ ጎኖችን በመለየት ሠራተኞች ወደፊት ሊያሻሽሏቸው ወይም አጠናክረው ሊቀጥሉባቸው የሚገቡ አንኳር ጉዳዮች ላይ ነው። እነዚህ አስተያየቶች ገንቢ፣ ግልጽ፣ ተተግባሪ እና የሠራተኛውን ሞራል እና ገቢራዊነት የሚያሳድጉ መሆን ይገባቸዋል።



ሐ) የአፈጻጸም ምዘና
የአፈጻጸም ምዘና በተቋም፣ ሥራ ክፍልና ግለሰብ ደረጃ የተካሄደ የሥራ አፈጻጸምን ስልታዊ በሆነ መንገድ የመገምገም ሂደትን ያመለክታል። የተቋማዊ የሥራ አፈጻጸም ምዘና የተቋሙን ሁለንተናዊ ውጤታማነት፣ ቅልጥፍና፣ ብቃት፣ የግብ ስኬቶች እና ውጤቶች እንዲሁም የመሻሻል ወይም የዕድገት ደረጃን የሚያመላክት ነው። ምዘናው ሲካሄድ ትኩረት የሚያደርገው የግብ ተኮር አፈጻጸም፡- መጠን፣ የስራ ጥራት፣ የጊዜና የበጀት አጠቃቀም እና የተገልጋዮች እርካታ ላይ ይሆናል።

የሥራ ክፍል የሥራ አፈጻጸም ምዘና የሚያተኩረው ከተቋሙ የወረዱለትን ግቦች እና ዋና ዋና ተግባራት ላይ ተመስርቶ በክፍሉ ውጤታማነት፣ ቅልጥፍና እና ለአጠቃላይ የተቋሙ ግቦች መሳካት ባደረገው አስተዋጽኦ ላይ ነው። የሥራ ክፍል ምዘና ሲካሄድ በተመሳሳይ ትኩረት የሚያደርገው የግብ ተኮር አፈጻጸም ወይም የመጠን፣ የጥራት፣ የጊዜ፣ የበጀት አጠቃቀም እና የተገልጋዮች እርካታ ላይ ይሆናል፡፡

የሠራተኛ የሥራ አፈጻጸም ምዘና ከተቋም እና ከሥራ ክፍል ጋር ተቀናጅቶና ተናቦ በተዘጋጀው ዕቅድ መሰረት ሠራተኞች የተሰጣቸውን ዕቅድ በምን ያህል ፍጥነት፣ ጥራት፣ መጠን እና ውጤታማነት እንዳከናወኑ ለማረጋገጥ የሚያስችል ተግባር ነው። የሠራተኛ የሥራ አፈጻጸም ምዘና በዋናነት የሚያተኩረው በግብ ተኮር ተግባራት አፈጻጸም እና የባህርያዊ ብቃት መስፈርቶች ላይ ይሆናል። የግብ ተኮር ተግባራት አፈጻጸም ማለት በዕቅዱ ላይ በዝርዝር በተቀመጠው መሰረት ሠራተኛው ምን ያህል ተግባሩን እንዳከናወነ በምዘና ተለክቶ የተሰጠውን ነጥብ ይመለከታል።

የባህርያዊ ብቃት አፈጻጸም በሌላ በኩል ሠራተኛው ለተገልጋይ አገልግሎት በሚሰጥበት እና ስራውን በሚያከናውንበት ወቅት ለሥራው፣ አብሮ ለሚሰሩት ሠራተኞች እና ለተገልጋዮች የሚያሳያቸውን ባህርያት ለምሳሌ፡- በጎነትን፣ አክብሮትን፣ ቅልጥፍናን እና ትህትናን እንዲሁም ሌሎች የባህርይ መገለጫዎችን መሰረት አድርጎ መሆኑን የሚለካ ነው። የሠራተኞች ባህሪያዊ ብቃት የሚመዘነው በመንግሥት ሠራተኞች የባህርይ ብቃት ማዕቀፍ ከተቀመጡት መስፈርቶች አንጻር ይሆናል።

እነሱም የአፈጻጸም ውጤታቸው ከ85 በላይ ሲሆን እጅግ በጣም ጥሩ፣ ከ75-84.9 ሲሆን በጣም ጥሩ፣ ከ70-89.9 ሲሆን መካከለኛ፣ ከ50-69.9 ሲሆን ዝቅተኛ እና ከ50 በታች ሲሆን በጣም ዝቅተኛ አፈጻጸም ናቸው። የተቋም፣ የሥራ ክፍሎች እና የሠራተኞች የሥራ አፈጻጸም ምዘና በእነዚህ አራት ደረጃዎች ሲመደብ በብዙ ምክንያቶች ግድፈቶች ሊያጋጥሙ ስለሚችል በጥንቃቄ እና ኃላፊነት በተሞላው መልኩ ሊካሄድ የሚገባው ተግባር ነው። 
ምዘናን ሊያሳስቱ ከሚችሉ ብዙ ምክንያቶች መካከል ዋና ዋናዎቹ ሁለት ሲሆኑ እነሱም የገምጋሚዎች አሞላል ስህተቶች እና የመገምገሚያ መስፈርቶች ዝርዝር አለመሆን ናቸው። ገምጋሚዎች የተቋምን፣ የሥራ ክፍሎችን ወይም የሠራተኞችን የሥራ አፈጻጸም ሲሞሉ በርካታ ስህተቶችን ከሚከተሉት ሁለት ምክንያቶች ሊመነጩ ይችላሉ። 
1. የሥራ አፈጻጸም የሚሞላ ሰው የሠራተኛውን የሥራ አፈጻጸም በሚመዝንበት ወቅት አንድ ሠራተኛ ቀድም ሲል ባሳየው በጎ ባህርይ ከተፈጠረው እይታ የተነሳ (impression) በሥራ አፈጻጸም መመዘኛዎች ላይ ተጽዕኖ በሚያሳድርበት ጊዜ ነው። ለምሳሌ አንድ ሠራተኛ በገሚጋሚው ቀደም ሲል አንድ ጥሩ ነገር ሲሰራ ከታየ በቀጣይ የሚፈጽማቸው ስራዎች ጥሩ እንደሆኑ አድርጎ በመውሰድ በግምገማ ወቅት ሥራው ምንም ይሁን ምን ገምጋሚው ለሠራተኛው የሚሰጠው ውጤት ከፍተኛ ይሆናል። ይህ ስህተት የተንሻፈፈ ግምት ተጽዕኖ (Halo Effect) በመባል ይታወቃል።
2. የቸልተኝነት ወይም የአጥባቂነት ስህተት (Leniency/Strictness Bias) ስህተት ሲሆን ይህ የሚፈጠረው ሠራተኞች በሰሩት የሥራ ጥራት እና መጠን መገምገም ሲገባቸው ሠራተኞችን ለማስደሰት ወይም ከሠራተኞች የሚነሱ ቅሬታዎችን ለማስቀረት ወይም በሠራተኞች ዘንድ አጉል ተወዳጅነትን ለማትረፍ በማሰብ የጋሸበ ነጥብ፤ እንዲሁም በተለያዩ ምክንያቶች ሁሉንም ሠራተኛ ከሚገባው በታች ነጥብ በመስጠት የአፈጻጸም ደረጃቸውን ሲያዛባና ትክክለኛ ወዳልሆነ ግምገማ ሲያመራ ነው።
3. የገምጋሚዎች ስህተት አማካይነት (Centeral Tendency) ሲሆን ይህ ስህተት የሚፈጠረው የሥራ አፈጻጸም ገምጋሚው ከዕቅዱ እና ከተፈጸመው ተግባር ተነስቶ ውጤት ከመስጠት ይልቅ ለሁሉም ሠራተኛ አማካይ ወይም መካከለኛ ውጤት ሲሰጥ ነው።  
4. የቅርብ ጊዜ ሥራ ላይ የማተኮር (Recency Bias) ስህተት ሲሆን የሚከሰተው አንድ ገምጋሚ የተቋሙን፣ የሥራ ክፍሉን ወይም የሠራተኛውን ተከታታይ፣ ሙሉ የአፈጻጸም ጊዜውን እና ተግባሩን ከማጤን ይልቅ በቅርብ ጊዜ በታዩ የሥራ ውጤቶች፣ክስተቶች ወይም የሥራ አፈጻጸም ላይ ብቻ በማተኮር የምዘና ውጤት ሲሰጥ ነው። የንጽጽር ችግር (Contrast Effect) ስህተት በሌላ በኩል ገምጋሚው በሥራ አፈጻጸም ምዘና አንዱን የሥራ ክፍል ከሌላ የሥራ ክፍል በማወዳደር የሚሰጥ ከሆነ ነው። 
5. የሚነሳው የማረጋገጫ ስህተት (Confirmation Bias) የሚከሰተው ገምጋሚው ስለአንድ ሠራተኛ ቀድሞ በወሬ ወይም በሆነ መንገድ መረጃ ካገኝ ስለሠራተኛው የራሱ ግምት ይኖረዋል። የሥራ አፈጻጸም ምዘና ሲያካሂድ ስለ ሠራተኛው የሥራ አፈጻጸም ቀደም ሲል የነበረውን ግምት መሰረት በማድረግ የሥራ አፈጻጸሙን የሚያሳዩ ማስረጃዎችን ችላ በማለት ወይም በማሳነስ ሠራተኛው በአንድ አጋጣሚ ባሳየው ባህርይ ተነስቶ ገምጋሚው ራሱ የፈጠረውን ግምት እንደማረጋገጫ መረጃ አድርጎ በመውሰድ የምዘና ውጤት ሲሰጥ ነው። 
6. የመጨረሻው የገምጋሚ ስህተት የተዛባ ስያሜ ወይም ፍረጃ (Stereo typing) በመባል የሚታወቅ ሲሆን ይህ ስህተት የሚፈጠረው መዛኙ የተመዛኞችን ማንነት ማለትም ጾታ፣ ብሄር፣ ዕድሜ፣ ሃይማኖት ወዘተ መሰረት አድርጎ በሚኖረው ፍረጃ የተነሳ የሥራ አፈጻጸም ደረጃቸው ምንም ይሁን ምን ቀድሞ በፈርጃቸው የተወሰኑ ባህርያት ላይ በመመስረት የአፈጻጸም ውጤት ሲሰጥ ነው። ይህም አሰራር የተሳሳተ የአፈጻጸም የምዘና ውጤት ከማስከተሉም በላይ በሠራተኞች መካከል ልዩነት የሚፈጥር እና በተቋሙ ስኬት ላይ በአሉታዊ መንገድ ተጽእኖ የሚያሳድር ነው።
	ምዘናን ሊያሳስቱ ከሚችሉ ምክንያቶች ሁለተኛው የመስፈርቶች ዝርዝር አለመሆን (Lack of Specificity) ነው። ይህ ችግር የተቋምን፣ የሥራ ክፍሎችን እና የሠራተኞችን የሥራ አፈጻጸም ለመመዘን ጥቅም ላይ የሚውሉ መመዘኛዎች ውስጥ የተካተቱ ተግባራት በሚገባው ደረጃ ዝርዝር እና ግልጽ ሆነው ሳይቀርቡ ወይም ሳይዘጋጁ ግምገማ በማካሄድ የሚሰጥ ውጤት ነው። ከዚህ የተነሳ ውጤቶቹ የሚሰጡት በገምጋሚው የግል ውሳኔ(subjective judgment) ላይ ተመሥርተው ስለሚሆን የተገምጋሚውን/የተመዛኙን ትክክለኛ የሥራ አፈጻጸም ደረጃ አያሳዩም።

መ) የሽልማት፣ አቅም ግንባታና ተጠያቂነት ሥርዓት
የሽልማት፣ አቅም ግንባታና ተጠያቂነት ሥርዓት በሠራተኞች የሥራ አፈጻጸም ውጤት ላይ በመመርኮዝ እርምጃ የመውሰድ ሂደትን ያመለክታል። በዚህም መሰረት የሽልማት ሥርዓት ስኬት ላሳዩ ሠራተኞች ለበለጠ አፈጻጸም እንዲነሳሱ ለማበረታታት የጉርሻ (bonus)፣ የእርከን ጭማሬ፣ የተፋጠነ የደረጃ ዕድገት፣ የተለያዩ የገንዘብ እና የዓይነት ሽልማቶች፣ ሰርቲፊኬቶች እና የመሳሰሉትን መስጠትን ያካትታል። በሌላ በኩል አቅም ግንባታ በሥራ አፈጻጸም ምዘና ላይ በመመስረት አዳዲስ አሰራሮችን መተግበርና ሠራተኞች ክፍተታቸው እንዲሞላና ወደተሻለ አፈጻጸም እንዲሸጋገሩ የብቃት ሥልጠና በመስጠት ላይ የሚያተኩር ነው። ተጠያቂነት ደግሞ የሥራ አፈጻጸማቸው ከሚታሰበው በታች የሆኑ ኃላፊዎችንና ሠራተኞችን ከሥራቸው ጋር ተያያዥ የሆነ ውሳኔዎችን መስጠትን የሚመለከት ሲሆን ሊሰጡ ከሚችሉ ውሳኔዎች ውስጥ ማስጠነቀቂያ፣ ከኃላፊነት ቦታ ማንሳት፣ ከደረጃ ዝቅ ማድረግ፣ የደመወዝ ጭማሪን መከልከልና የመሳሰሉትን ያጠቃልላል።

ሠ) መረጃ ማደራጀት
መረጃ የማደራጀት ተግባር የመንግሥት አገልግሎትና አስተዳደር ተቋማት ታሪካቸውን፣ ማንናታቸውንና አሰራራቸውን የሚመለከቱ መረጃዎችን በአግባቡና በጥንቃቄ መሰብሰብን፣ ማደራጀትን፣ መሰነድንና ጥቅም ላይ ማዋልን ይመለከታል። የሚሰነዱት መረጃዎችም ዕቅዶች፣ ቃለ-ጉባኤዎች፣ የግምገማ ውጤቶች፣ የምዘና ሰነዶች፣ ግብረ-መልሶች፣ የአቅም ግንባታ ዕቅዶች እና ክንውኖች፣ የዕውቅና እና ሽልማት ዕቅዶች እና ክንውኖች፣ የተለያዩ ውሳኔዎች እና ሌሎች መረጃዎችን ያካትታል።ይህም ተቋማት፣ የሥራ ክፍሎች እና ሠራተኞች ከጊዜ ወደ ጊዜ የሚያደርጉትን መሻሽሎች ለመረዳትና አስፈላጊውን ውሳኔ ለመስጠት የሚያስችል የመረጃ ቋት ለመገንባት ያገለግላል። በመሆኑም ኃላፊዎች እና ሠራተኞች መረጃዎችን በየደረጃቸው በጥንቃቄ እና በስርዓት አደራጅተው የማስቀመጥ ሃላፊነት አለባቸው። የሠራተኞችን አፈጻጸም በትክክል ለመመዘን የሚቻለው ስለሠራተኞች አፈጻጸም በቂ መረጃ ሲያዝና ሲደራጅ መሆኑን በመገንዘብ ለመረጃ አያያዝ ተገቢ ትኩረት መስጠት ያስፈልጋል። ለዚህም የዲጂታል ቴክኖሎጂ አገልግሎት ተግባራዊ መደረግና በአግባቡ ጥቅም ላይ መዋል ይኖርበታል።


1.1.1	የሥራ አፈጻጸም አመራር አቀራረቦች (Approaches)
የሥራ አፈጻጸም አመራር አቀራረቦች ማለት የተቋምን፣ የሥራ ክፍልን እና የሠራተኛን የሥራ አፈጻጸም ለማሻሻል፣ በእነዚህ ሶስት አካላት መካከል ያለውን የዕቅድ መጣጣም ለመፍጠር እና የተቋምን ስኬት ዕውን ለማድረግ የሚያስችሉ የተለያዩ አቀራረቦች ናቸው። ለዚህ ስትራቴጂ ተግባራዊነት ጥቅም ላይ ቢውሉ ጠቀሜታቸው የጎላ ነው ተብለው የታመነባቸው ዋና ዋና የሥራ አፈጻጸም አመራር አቀራረቦች ከዚህ እንደሚከተለው በአጭሩ ተብራርተዋል፡፡

ሀ) ስትራቴጂያዊ ዕቅድ ሥራ አመራር (Strategic Planning Management)
ስትራቴጂያዊ ዕቅድ ሥራ አመራር የተቋሙን ስትራቴጂ የመንደፍ፣ ግቦቹን እና ዓላማዎቹን የመለየት እና እነዚህኑ ለማሳካት የሚያስፈልጉ ደረጃዎችን በዝርዘር የማመላከት ሂደት ነው። የስትራቴጂያዊ ዕቅድ ሥራ አመራር በተለያዩ የሥራ ክፍሎች መካከል የሚኖሩ የዕቅድ መናበቦችን ለማቀናጀት እና ለማስተባበር ከማስቻሉም ባሻገር የክፍሎቹን ጥረት ለማቀናጀት እና አጠናክሮ ለመምራት ያስችላል። ይህ ሁኔታም የሥራ አፈጻጸም ልኬትን ቀደም ሲል ከተዘጋጁ ዒላማዎች እና መለኪያዎች አንጻር ለማከናወን መሰረት ሆኖ ያገለግላል። ይሁንና ስትራቴጂያዊ ሥራ አመራር በዝርዝር ዕቅዶች እና የረጅም ጊዜ ግቦች ዝግጅት ላይ የሚያተኩር በመሆኑ በተለዋዋጭ ነባራዊ ሁኔታ ማሻሻያ እና ለውጥ ለማካሄድ አስቸጋሪ ነው። እንዲሁም ለዕቅዶች አፈጻጸም እና ትግበራ ያለው ትኩረት አናሳ በመሆኑ በአግባቡ ካልተመራ ለየሥራ አፈጻጸም አመራር ሥርዓት ትግበራ አስቸጋሪ ሊሆን ይችላል።

ለ) ሚዛናዊ ውጤት ተኮር ሥራ አመራር (Balanced Score Card)
ሚዛናዊ ውጤት ተኮር ሥራ አመራር ማለት የተቀናጀ የስትራቴጂያዊ ዕቅድ ሥራ አመራር፣ ኮሚዩኒኬሽንና የመለኪያ ሥርዓትን አጣምሮ የያዘ የለውጥ መሳሪያ ሲሆን ተቋማት ለተገልጋዮች እንዴት ተጨማሪ እሴት መፍጠር እንደሚችሉ፣ ተቋሙን ወደፊት ሊቀይሩ በሚችሉ ጉዳዮች ማለትም የውስጥ አቅምን በማሳደግ፣ በሰው ሃብት ልማትና በውስጥ አሠራር እንዲሁም የፋይናንስ አጠቃቀም ላይ እንዴት ማተኮር እንዳለባቸው ያሳያል።
ይህ ስልት በርካታ ጠንካራ ጎኖች አሉት። ለምሳሌ ሁሉን አቀፍ የአፈጻጸም ልኬትን መሰረት ያደረገ መሆን፤ ተቋማት በአጭርና በረጅም ጊዜ ውጤቶች፣ በሚዳሰሱና በማይዳሰሱ እሴቶች እንዲሁም ገንዘብ ነክና ገንዘብ ነክ ባልሆኑ መካከል ሚዛንን ለማስጠበቅ የሚረዳ መሆኑ፤ በተቋሙ ስትራቴጂያዊ ዓላማዎች እና በሥራ አፈጻጸም ልኬት መካከል መናበብን መፍጠር ማስቻሉ፣ ተቋማት ግቦቻቸውን እና ፍላጎቶቻቸውን ከራሳቸው ነባራዊ ሁኔታ እና ልዩ ትኩረት ከሚሰጧቸው ተልዕኮዎቻቸው አንጻር እንዲቃኙ ማስቻሉ እና ተከታታይነት ያለው መሻሻል ለማምጣት የሚያስችል መሳሪያ መሆኑ ነው። ሆኖም ሂደቱ ውስብስብ፣ የአተገባበር እና የልኬት ተግባራቱ ተጨባጭነት የሚጎላቸው (subjective)፣ እና በልኬት ላይ ከፍተኛ ትኩረት ማድረጉ ከደካማ ጎኖቹ መካከል ይጠቀሳሉ።
ሐ) ግብ ተኮር ሥራ አመራር (Management by Objectives)
የግብ ተኮር ሥራ አመራር የሠራተኞች፣ የሥራ ክፍሎች እና የተቋማት ዝርዝር ዕቅዶችን ማዘጋጀት እንዲሁም የእያንዳንዱን ግብ ስኬት በየዕለቱ መከታተልን እና ማረጋገጥ ላይ የሚያተኩር ስልት ነው። በመሆኑም ቁልፍ የሆኑ ዘውጎቹ (components) ግልጽ፣ ተለኪ፣ ሊደረስባቸው የሚችል፣ አግባብነት ያላቸው እና በጊዜ የተገደቡ ግቦችን መጣል፣ በዕቅድ ዝግጅት ሂደት ሠራተኞች ተሳታፊ እንዲሆኑ ማድረግ፣ ክትትል እና ግብረ-መልስ እንዲሁም የሥራ አፈጻጸም ምዘና ናቸው። የዚህ ስልት ጠንካራ ጎኖች ሠራተኞች ምን እንደሚጠብቅባቸው እና ምን መሥራት እንዳለባቸው ግልጽ አቅጣጫ መስጠቱ፣ በሶስቱ አካላት ግቦች መካከል መናበብ መፍጠሩ፣ የሠራተኞችን ተሳታፊነት እና ተነሳሽነት መጨመሩ፣ ከክትትል እና ግበረ-መልስ በመነሳት የሥራ አፈጻጸም ማሻሻያ ለማድረግ ዕድል መፍጠሩ እና ሠራተኞችም ሆኑ የሰራ ክፍል ወይም የተቋም ኃላፊዎች በተጣለው ግብ ልክ እና በዕቅዱ መሰረት መፈጸም ካልቻሉ ተጠያቂነትን የሚያስከትል መሆኑ ተጠቃሾች ናቸው። ይሁን እና ሥራን አቅዶ ለመንቀሳቀስ አለማስቻሉ፣ ፈጠራን እና አዳዲስ ግኝትን በሠራተኞች በኩል የማያበረታታ መሆኑ ከደካማ ጎኖቹ መካከል ይጠቀሳሉ።
መ) ዙሪያ መለስ የሥራ አፈጻጸም ምዘና (360 Performance Evaluation)
ይህ የሥራ አፈጻጸም አመራር በሂደቱ ተቋሙን፣ የሥራ ክፍሉን ወይም ሠራተኛውን ለመመዘን ከተለያዩ አቅጣጫዎች እና አካላት መረጃ በመሰብሰብ እና በመተንተን የምዘና ውጤት የሚወሰንበት ነው። ይህ ስልት ጠንካራ ጎኖቹ የተሟላ ግብረ-መልስ ማስገኘቱ፣ ዕድገት ተኮር መሆኑ፣ ራስን ለማወቅ ዕድል መፍጠሩ፣ የባለድርሻ አካላትን ተሳትፎ የሚያሳድግ መሆኑ እና ተከታታይነት ያለው መሻሻል ለማምጣት ማስቻሉ ተጠቃሽ ናቸው። ይሁን እና ይህ ስልት የራሱ ደካማ ጎኖች አሉት። ከእነዚህም መካከል ዋና ዋናዎቹ የአስተማማኝነት ማነስ እና አድሎ (ሰዎች የሚወዷቸውን እና የሚጠሏቸውን እኩል በሥራ አፈጻጸማቸው ላይ ተመርኩዘው ውጤት አለመስጠት)፣ የሚስጥራዊነት ችግር (አንዳንድ መዛኞች የተመዛኞችን መረጃ አስቀድመው ሊያወጡ መቻላቸው)፣ የግምገማ ሂደቱ ውስብስብነት እና የአተገባበር ችግር እንዲሁም ግብረ-መልስ ላይ ከፍተኛ ትኩረት አድርጎ መሥራቱ እና በሠራተኞች ዘንድ ያለው ተቀባይነት አናሳ መሆኑ ተጠቃሽ ናቸው።
ሠ) የሰው ኃይል ብቃት
ብቃት አንድ ሰራተኛ ምን ያህል ስራውን በትክክል ማከናወን እንደሚችል የሚገልጽ የእውቀት፣ ክህሎቶች፣ ባህርያት እና እሴቶች ስብስብ የሆነና ሠራተኞች ምን ማድረግ እንዳለባቸው ብቻ ሳይሆን፣ እንዴት በብቃትና በወጥነት መሥራት እንደሚችሉ ጭምር የሚያረጋግጥ ማዕቀፍ ነው፡፡ ስለሆነም ብቃት ለምልመላ፣ ለስልጠና፣ ለሥራ አፈጻጸም አመራር እና ለሙያ እድገት በጣም አስፈላጊ ነው።
ምንም እንኳ ብቃት በወሰናቸው፣ በትኩረታቸውና በአተገባበራቸው መሠረት በተለያዩ የብቃት ዓይነቶች የሚከፈሉ ቢሆንም በክልሉ ሲቪል ሰርቪስ ቢሮ የተዘጋጀው የመንግሥት ሠራተኞ የብቃት ማዕቀፍ በሁለት ዋና ዋና የብቃት ዓይነቶች ተከፍለዋል፡፡ እነሱም ቴክኒካዊ እና ባህርያዊ ብቃቶች በመባል ይታወቃሉ። ቴክኒካዊ ብቃቶች አንድን የተወሰነ ሥራ ወይም ተግባር በተሳካ ሁኔታ ለማከናወን የሚያስፈልጉ ልዩና ሊለኩ የሚችሉ የእውቀቶች፣ የክህሎቶች እና ከሥራው ጋር በቀጥታ አግባብነት ያለው የባህርይ መገለጫዎች ናቸው። እነሱም በቀጥታ ከሥራው "ምንነት" ጋር ይያያዛሉ። በተቋማት ውስጥ ካሉ ሁሉም ሠራተኞች የሚጠበቁትን መሠረታዊ ክህሎቶች፣ እሴቶችና ባህሪያት ይወክላሉ። እነዚህ ብቃት ታማኝነት፣ የቡድን ስራ፣ መግባባት እና ለደንበኛ አገልግሎት ቁርጠኝነት የመሳሰሉትን የተቋማዊ ባህልና ተልዕኮ አካል የሆኑ ባህሪያትን ያካትታሉ።
ባህሪያዊ ብቃት ከተቋም ተልዕኮ፣ ራዕይ እና ዋና እሴቶች ጋር የሚያያዙ እና ሁሉም ሠራተኞች ለተቋማዊ ባህል ያላቸውን አስተወጽኦ የሚወስኑ የእውቀት፣ የክህሎት እና የግል ባህርያት ስብስቦች ናቸው፡፡ እነዚህም ብቃቶች ታማኝነት፣ የቡድን ስራ፣ ችግር መፍታት፣ መግባባት፣ተጠያቂነት፣ ትብብር እና ለደንበኛ አገልግሎት ቁርጠኝነት የመሳሰሉትን የተቋማዊ ባህልና ተልዕኮ አካል የሆኑ ባህሪያትን ያካትታሉ። ከላይ ከተገለጸው መረዳት እንደሚቻለው ቴክኒካዊ ብቃት ሠራተኛው የተሰጠውን ተግባር በመሠረታዊ ደረጃ የመፈጸም አቅም እንዳለው ያረጋግጣሉ፡፡ በሌላ በኩል ባህርያዊ ብቃት የሠራተኛው ባህርይ ለተቋም ባህልና እሴቶች ጋር የተጣጣመ መሆኑን ያረጋግጣሉ፡፡

ባህርዊ ብቃት ለተቋም የረዥም ጊዜና ዘላቂ ስኬት መሠረት ናቸው። ምክንያቱም ሠራተኛው ቴክኒካዊ ብቃቱ የቱንም ያህል ከፍተኛ ቢሆን፣ ባህሪያዊ ብቃት ከሌሉት የቡድኑን ሞራል እና ከደንበኞች ጋር ያለውን ግንኙነት ሊያበላሽ ይችላል።
የሥራ አፈጻጸም አመራር የተሳካ እንዲሆን፣ የሚገመገመው ሠራተኛ ያስመዘገበው ውጤት ("ምን" እንደተሰራ) ብቻ ሳይሆን፣ ውጤቱን ለማምጣት የተጠቀመበት ዘዴና ባህሪ ("እንዴት" እንደተሰራ) ጭምር ነው። ባህርያዊ እና ቴክኒካዊ ብቃቶች ይህንን "እንዴት" የሚለውን ክፍል ይወክላሉ። ስለዚህ የሥራ አፈጻጸም አመራር "ምን" እንደተሳካ (ውጤቶቹን፣ ወይም ቁልፍ የአፈጻጸም መለኪያዎችን) እና "እንዴት" እንደተሳካ (ባህሪዎችን ወይም ብቃቶችን) መገምገም አለበት። ይህ የተቀናጀ ምዘና ሂደት የምዘናውን ሙሉ ስዕል ይሰጣል፡፡ ይህም፤ ግምገማውን የበለጠ ፍትሃዊ፣ የሚያሳድግ እና የአንድን ግለሰብ ባህሪ ከውጤቱ ጋር የሚያገናኝ ያደርገዋል።
1.1.1	 የሥራ አፈጻጸም ምዘና ዘዴዎች
የሥራ አፈጻጸም ምዘና የተለያዩ መመዘኛ ዘዴዎችን በመጠቀም የሚከናወን ሲሆን ዋና ዓላማውም በአንድ በተወሰነ አውድ ውስጥ የፈጻሚ ግለሰቦችን ክህሎት፣ እውቀት፣ ባህርይ እና ችሎታ መመዘን ነው። ምንም እንኳን የተወራራሽነት ባህርይ ቢኖራቸውም በአሁኑ ጊዜ የተለያዩ የሥራ አፈጻጸም ምዘና ዘዴዎች ተግባራዊ እየተደረጉ የሚገኙ ሲሆን እነዚህ ዘዴዎች በሁለት ዋና ዋና ምድቦች ተጠቃለው ሊታዩ ይችላሉ። አንደኛው ምድብ የሥራ አፈጻጸም ምዘና ዘዴዎችን ተከታታይ የሥራ አፈጻጸም ምዘና (formative performanc assessment) እና የማጠቃለያ የሥራ አፈጻጸም ምዘና (summative performanc assessment) በማለት ይከፍላቸዋል። ሁለተኛው ደግሞ ተለምዷዊ ወይም ባህርይ ተኮር የሥራ አፈጻጸም ምዘና ዘዴዎች (traditional or trait-based performance evaluation) እና ዘመናዊ ወይም ውጤት ተኮር የሥራ አፈጻጸም ምዘና ዘዴዎች (modern or result-oriented performance evaluation) በሚል ይመድባቸዋል።

[bookmark: _bookmark5][bookmark: _bookmark6]የመጀመሪያውን ዘዴ በተመለከተ ከስሙ መረዳት እንደሚቻለው ተከታታይ የሥራ አፈጻጸም ምዘና (formative performanc assessment) ሠራተኞች በስራ ላይ ባሉባቸው ጊዜያት በተከታታይ የሚከናወን ነው። ይህ ዘዴ ሠራተኞች የሚስተዋሉባቸውን ክፍተቶች ከስር ከስር እያሻሽሉ እንዲሄዱና በየጊዜው የመማርና የመለወጥ ባህል እንዲዳብሩ ዓይነተኛ ሚና የሚጫወት የምዘና ዘዴ ነው። የተለያዩ መደበኛና ኢመደበኛ የግብረ-መልስ መስጫ (regular feedback sessions) እና የመወያያ (performance check-ins- regular, informal meetings or discussions) መድረኮችን በመጠቀም ሠራተኞች በአፈጻጸማቸው ላይ ወዲያውኑ የሆነና ተከታታይነት ያለው ግብረመልስ (immediate and continuous feedback) እንዲያገኙ የሚደረግበት መንገድ ነው። በዚህም ሠራተኞች የቅርብ ኃላፊዎቻቸውን ክትትልና ድጋፍ እንዲያገኙ፣ የመግባባት ክህሎታቸውን እንዲያሳድጉ፣ የሚያጋጥሟቸውን ችግሮ እንዲፈቱ፣ ጠንካራና ደካማ ጎናቸውን እንዲለዩና በየጊዜው እንዲሻሻሉ በማድረግ የሥራ ሞራላቸውና ተነሳሽነታቸው እንዲጨምር ብሎም ምርታማነታቸው እንዲሻሻል ከፍተኛ አስተዋጽኦ ይኖረዋል።
በሌላ በኩል ማጠቃለያ የሥራ አፈጻጸም ምዘና (summative performanc assessment) በተወሰኑ የጊዜ ልዩነቶች (ለምሳሌ በዓመቱ አጋማሽና በዓመቱ ማጠቃለያ) ለዚህ ተብለው ደረጃቸውን ጠብቀው በተዘጋጁ የመመዘኛ መሳሪያዎች (ቅጾች/checklist) በመጠቀም የሠራተኞች የሥራ አፈጻጸም የሚመዘንበት ዘዴ ነው። ይህም የሠራተኞችን አጠቃላይ አፈጻጸም ከዕቅድ ክንውን እና ከተቋም ግብ ስኬት ጋር በማስተሳሰር የሚገመገምበት እና ሠራተኞች ለተቋሙ ያበረከቱት አስተዋጽኦ የሚለካበት መንገድ ነው። ሁለተኛውን የሥራ አፈጻጸም ምዘና ዘዴዎች ምድብ ስንመለከት ደግሞ በቅድሚያ የምናገኘው ተለምዷዊ ወይም ባህርይ ተኮር (traditional or trait-based evaluation) የሥራ አፈጻጸም ምዘና ዘዴን ይሆናል። ይህ ዘዴ ሠራተኞችን የሥራ አፈጻጸም ቅጽ አዘጋጅቶ መመዘን ከተጀመረበት ጊዜ ጀምሮ በሥራ ላይ የዋለ ሲሆን ሠራተኞች በተፈጥሮ ያሏቸውን ባህርያት እና የተመደቡባቸው የሥራ መደቦች የሥራ ዝርዝር መግለጫዎች የሚጠይቋቸውን ባህርያት መሠረት በማድረግ የሠራተኞች የሥራ አፈጻጸም የሚለካበት ዘዴ ነው። የዚህ ዘዴ መሠረተ- ሃሳብ ሠራተኞች በተፈጥሮ ያሏቸውን ባህርያት እና ከተመደቡባቸው የሥራ መደቦች ጋር ተያያዥነት ያላቸውን ባህርያት እንደ መለኪያ በመውሰድ የሠራተኞችን የሥራ አፈጻጸም በትክክል መመዘን ይቻላል የሚል ነው።

እንደ ታማኝነት፣ ቅንነት፣ ተባባሪነት፣ ታዛዥነት፣ መልካምነት ያሉ የተፈጥሮ ባህርያትን እና ከሥራ ጋር ታያዥነት ያለቸውን እንደ ሰትራቴጂያው አስተሳሰብ፣ ፈጠራ፣ ተግባቦት፣ የቡድን ሥራ፣ራህሮታዊ ብስለት፣ መልካም ሥነ-ምግባር፣ መብቃትና መነሳሳት፣ አገልጋይነት፣ የጊዜ አጠቃቀም፣ እሴት ተጨማሪ ሥራ መስራት እና ኃላፊነትን መወጣት ያሉ ባህርያትን በመውሰድና የመመዘኛ ቅጽ በማዘጋጀት የሚከናወን ይሆናል።
ዘመናዊ ወይም ውጤት ተኮር የሥራ አፈጻጸም የምዘና ዘዴ (modern or result-oriented performance evaluation) ሥራዎችን ከተቋም ዓላማና ግብ ጋር በማስተሳሰር እና በተዘጋጀ ዕቅድ ላይ በማተኮር የሠራተኞች አፈጻጸም የሚለካበት መንገድ ነው። በዚህ ዘዴ የተቋም ግብ ቀረጻ፣ ዕቅድ ዝግጅትና ቁልፍ የሥራ ውጤትና መለኪያዎች አወጣጥ ላይ በሚገባ እንዲሳተፉ እና ከተቋማቸውና የሥራ ክፍላቸው ጋር የሚናበብ ዕቅድ እንዲኖራቸው በማድረግ የሠራተኞች የሥራ አፈጻጸም ትክክለኛ በሆነ አግባብ ለመለካት ያስችላል ተብሎ ይታመናል። ከዚህ በተጨማሪ ሠራተኞች የሚሰጣቸውን የሥራ ዓላማ ተረድተው፣ የሥራ ዕቅዱን እንደ ራሳቸው ዕቅድ አድርገው በመውሰድ እና ውጤቱ ላይ በማተኮር ለተግባራዊነቱ ከፍተኛ ጥረት እንዲያደርጉ በማድረግ የተቋሙ የሥራ ዕቅድ በውጤታማነት እንዲከናወን እና ዓላማው ሰኬታማ በሆነ መንገድ እንዲሟላ ያግዛል።
በዚህ የስትራቴጂ ሰነድ ከላይ በሁለቱም ምድቦች የተገለጹት የሥራ አፈጻጸም የምዘና ዘዴዎች በሥራ ላይ የሚወሉ ይሆናል። ይህም በመንግስት ሠራተኞች የብቃት ማዕቀፍ የተለዩትን የባህርያዊ እና የቴክኒካል ብቃቶችን ከላይ ከተዘረዘሩት ዘዴዎች ጋር በማስተሳሰር እና ውጤታማ የመለኪያ ቅጾችን በማዘጋጀትና በሥራ ላይ በማዋል የሚከናወን ይሆናል። በዚህ መሠረት ተከታታይ እና ባህሪ ተኮር የሥራ አፈጻጸም ምዘና ዘዴዎችን በመጠቀም እንዲሁም ለዚህ የሚሆን ውጤታማ የመመዘኛ መሳሪያ (ቅጽ) በማዘጋጀት ሠራተኞች በመንግስት ሠራተኞች የብቃት ማዕቀፍ ላይ በዝርዝር የተቀመጡትን የባህርያዊ ብቃት መገለጫዎች (behavioral indicators ) በዕለት ተዕለት እንቅስቃሴያቸውና ተግባራቸው የሚያንጸባርቁ መሆናቸውን መለካት ይቻላል። ይህም ሠራተኞች አገልግሎቱን ለመስጠት የሚጠበቁባቸውን ባህርያዊ ብቃቶች ተላብሰው አገልግሎት እየሰጡ መሆናቸውን ለማረጋገጥ የሚረዳ ሲሆን ክፍተቶች ካሉም በወቅቱ ለማረምና ሠራተኞች ተገቢውን ባህርያዊ ብቃት ተላብሰው ሥራቸውን በውጤታማነት እንዲያከናውኑ ለማድረግ ይረዳል። በተመሳሳይ የማጠቃለያ እና ውጤት ተኮር የሥራ አፈጻጸም የምዘና ዘዴዎችን ለእያንዳንዱ ሙያ በተዘጋጁት የብቃት ማዕቀፎች ውስጥ ከተመላከቱት የቴክኒካል ብቃቶች ጋር በማስተሳሰር እና በየስድስት ወሩ ለሚደረገው የሥራ አፈጻጸም ምዘና የሚያገለግል ውጤታማ የመመዘኛ መሳሪያ (ቅጽ) በማዘጋጀት የሠራተኞችን ውጤታማነት መለካት ይቻላል። በዚህም ሠራተኞች የተሰጣቸውን ሥራ ለማከናወን የሚያስችላቸውን ቴክኒካል ብቃት ተላብሰው አገልግሎት እየሰጡ መሆናቸውን ለማረጋገጥና አስፈላጊ የማስተካከያ እርምጃዎችን ለመውሰድ ይረዳል።
1.2 ታሪካዊ ዳራ
የሥራ አፈጻጸም አመራር ታሪካዊ አመጣጥን የሚያስረዱ መዛግብትን ስንመረምር የሥራ አፈጻጸም አመራር ጅማሬዎች በቀደምት ጥንታዊያን ስልጣኔዎች ጋር የተያያዙ እንደነበር መረዳት ይቻላል። ለምሳሌ ቀደምት ግብጻዊያን ፈርኦኖችና አስተዳዳሪዎቻቸው በትላልቅ የግንባታ ሥራ ላይ ከሚሳተፉ ሠራተኞች የሚጠበቁ ግቦችን የሚያስቀምጡና ሠራተኞቹ እነዚህን ማሳካት አለማሳካታቸው የሚገመገምበት ሂደት እንደነበር፤ በተመሳሳይ ጥንታዊያን የሮም ኢምፓየር መሪዎች በወታደራዊ እና አስተዳደራዊ ዘርፎች ውስጥ የአፈጻጸም ምዘናን ይተገበሩ እንደነበር፤ ዕውቁ የቻይና ፈላስፋ ኮንፊሺየስም መሪዎች ባለስልጣኖቻቸውን ሞራልና ውጤታማነታቸውን እንዲመዝኑ ያበረታቱ እንደነበረ ታሪካዊ ሰነዶች ያስረዳሉ። የሥራ አፈጻጸም አመራር በዘመናዊ መልኩ መተግበር የጀመረው ከኢንዱስትሪ አብዮቶች መከሰት በኋላ በታዩ የምርታማነት ሂደቶች ውስጥ ሲሆን የአፈጻጸም ተግባራት በመደበኛ የሥራ ቦታዎች ላይ በተለይ የሠራተኞችን ቅልጥፍናና ምርታማነት ለማሳደግ በሥራ ላይ እንዲውል ተደርጓል። በ20ኛው ክፍለ ዘመን መጀመሪያዎቹ ላይ የተነሳው ፌሬድሪክ ታይለር ያሳተመው “የሳይንሳዊ ሥራ አመራር መርሆች” የሚለው መጽሐፉ ለዘመናዊው የሥራ አፈጻጸም አመራር መሠረት እንደጣለ ይታመናል። ታይለር በመጽሐፍ ውስጥ የሠራተኞችን አፈጻጸም ስልታዊ በሆን መንገድ መመዘን ምርታማነትን ለማሳደግ አስተዋጽኦው ላቅ ያለ እንደሆነ በማስረዳት ለጉዳዩ ከፍተኛ ትኩረት እንዲሰጠው ትልቅ ሚና ተጫውቷል። በአሁኑ ወቅት የሥራ አፈጻጸም አመራር የተልዕኮና ዕቅድ ተናባቢነትን በማሳለጥ፣ በመረጃ ላይ የተመሰረተ ውሳኔን በማፋጠን፣ የባለደንታዎችን ተሳትፎና ጤናማ ውድድር በማጎልበት፣የተቋም እና የሠራተኞችን ዘላቂ እድገትና ውጤታማነት በማረጋገጥ ረገድ የአንድ ተቋም ስኬት ዓይነተኛ መሳሪያ ሆኗል።
የሥራ አፈጻጸም አመራር በዘመናዊ መልኩ መተግበር የጀመረው ከኢንዱስትሪ አብዮቶች መከሰት በኋላ በታዩ የምርታማነት ሂደቶች ውስጥ ሲሆን የአፈጻጸም ተግባራት በመደበኛ የሥራ ቦታዎች ላይ በተለይ የሠራተኞችን ቅልጥፍናና ምርታማነት ለማሳደግ በሥራ ላይ እንዲውል ተደርጓል። በ20ኛው ክፍለ ዘመን መጀመሪያዎቹ ላይ የተነሳው ፌሬድሪክ ታይለር ያሳተመው “የሳይንሳዊ ሥራ አመራር መርሆች” የሚለው መጽሐፉ ለዘመናዊው የሥራ አፈጻጸም አመራር መሠረት እንደጣለ ይታመናል። ታይለር በመጽሐፍ ውስጥ የሠራተኞችን አፈጻጸም ስልታዊ በሆነ መንገድ መመዘን ምርታማነትን ለማሳደግ አስተዋጽኦው ላቅ ያለ እንደሆነ በማስረዳት ለጉዳዩ ከፍተኛ ትኩረት እንዲሰጠው ትልቅ ሚና ተጫውቷል። በአሁኑ ወቅት የሥራ አፈጻጸም አመራር የተልዕኮና ዕቅድ ተናባቢነትን በማሳለጥ፣ በመረጃ ላይ የተመሰረተ ውሳኔን በማፋጠን፣ የባለደንታዎችን ተሳትፎና ጤናማ ውድድር በማጎልበት፣ የተቋም እና የሠራተኞችን ዘላቂ እድገትና ውጤታማነት በማረጋገጥ ረገድ የአንድ ተቋም ስኬት ዓይነተኛ መሳሪያ ሆኗል።
በአገራችን የሥራ አፈጻጸም አመራር ሥርዓትን የመተግበር ሙከራ የተጀመረው የመንግሥት አገልግሎትና አስተዳደር ሥርዓቱ በዘመናዊ መለኩ ከተደራጀበት ከ1990 ዓ.ም. ጀምሮ ቢሆንም የመንግሥት ሠራተኞችን የሥራ አፈጻጸም ለመለካት የሚያስችል የሕግ ማዕቀፍ ተቀርጾ ወደ ተግባር የተገባው በ1955 ዓ.ም እንደሆነ የታሪክ መዛግብት ይመሰክራሉ። በ1955 ዓ.ም የሠራተኞች ደረጃ እድገት፣ የደመወዝ ጭማሪና ዝውውር በሚያስመዘግቡት ተጨባጭ የሥራ ውጤት ላይ መመስረት እንዳለበት የሚደነግግ ደንብ ቁጥር 1/55 የወጣ ሲሆን የሠራተኞች የሥራ አፈጻጸም በአብዛኛው በጸባይ (traits) መለኪያዎች ላይ እንደሚያተኩር፣ በዓመት ሁለት ጊዜ እንደሚሞላና ከማህደራቸው ጋር ተያይዞ መቀመጥ እንዳለበት ያዛል። ከዚያም በኋላ በመንግሥት ተቋማትና በአጠቃላይ በሲቪል ሰርቪሱ ውስጥ ያለውን የአፈጻጸም ችግር ለማወቅ በ1987 ዓ.ም የጥናት ግብረ ሃይል ተቋቁሟል። የተቋቋመው ግብረ ሃይል በጥናት ከለያቸው ችግሮች መካከል በመንግሥት ደረጃ የሥራ አፈጻጸምን በተቀናጀና ጥልቀት ባለው መልኩ አለመገምገም፣ የበላይ አመራሩ ለሥራ አፈጻጸም ቅድሚያ የማይሰጥና የክትትል ሥርዓትም የሌለው መሆኑ፣ እና የሥራ ግምገማና የመስክ ጉብኝቶች ወቅቱን ጠብቀው አለመካሄዳቸው የሚሉት ይጠቀሳሉ። እነዚህንና ሌሎች በጥናቱ የተለዩ የአፈጻጸም ችግሮችን መሰረት በማድረግ ደንብ ቁጥር 1/55፣ በ1994 ዓ.ም በወጣው የፌደራል መንግሥት ሠራተኞች አዋጅ ቁጥር 262/94 እና አዋጁን ተከትሎ በፌዴራል ሲቪል ሰርቪስ ኮሚሽን ተዘጋጅቶ በወጣው “የፌደራል መንግሥት ሠራተኞች የሥራ አፈጻጸም ምዘና መመሪያ“ ተተክቷል። ይህ መመሪያ በከልላችን ደረጃም ተግባረዊ ሆኖ ሲሰራበት የነበረ መመሪያ ነበር፡፡
በፌዴራል ሲቪል ሰርቪስ ኮሚሽን አዋጅ ቁጥር 262/94 እና የማስፈጸሚያ መመሪያው በተነሱበት አስተሣሠብና በቴክኒካዊ ይዘታቸው ከደንብ ቁጥር 1/55 የተሻሉ ቢሆኑም ከላይ የተጠቀሱትን ችግሮች ከስረ-መሠረቱ ያስወገዱ አልነበሩም። በመሆኑም አዋጁ ተግባራዊ ከሆነ ከጥቂት ወራት በኋላ የአዋጁ አፈጻጸም ተገምግሞ ክፍተቶች ተለይተዋል። ከተለዩት ክፍተቶች መካከል የሠራተኞች ሥራ አፈጻጸም ምዘና ከስትራቴጂያዊ ዕቅድ ወይም ከዓመታዊ ዕቅድ መነሳት ሲገባው ከሥራ መዘርዝር የሚነሳ መሆኑ፤ ከውጤት ይልቅ ሠራተኛን ወይም ሰውን የመለካት ቅኝት ውስጥ መግባቱ፤ በተቋም ደረጃ የሚኖርን አፈጻጸምና ለውጥ አለማሣየቱ እና ምዘናው በአሣታፊነት፣ በግልጽነትና በተጠያቂነት መርሆዎች ላይ አለመመስረቱ ይጠቀሳሉ። በመሆኑም መመሪያው ከሐምሌ/1995 ዓ.ም ጀምሮ በ“ውጤት ተኮር ዕቅድ አፈጻጸም ምዘና መመሪያ” እንዲተካ ተደርጓል። በሀገር ደረጃም በውጤት ተኮር ዕቅድ አፈጻጸም ምዘና መመሪያ አተገባበር ላይ በተካሄደ ጥናት የተወሰኑ ክፍተቶች ተለይተው ወጥተዋል። የጥናቱ ውጤቶች እንዳሳዩት አሰራሩ አፈጻጸምን በተቋም፣ በቡድንና በግለሰብ ደረጃ አስተሳስሮ መለካት ያላስቻለና የግለሰብ ፈጻሚ ላይ ብቻ ያተኮረ  መሆኑን  አመልክቷል። በመሆኑም  ይህንን  ጉድለት  ለመሙላትና  አፈጻጸምን  ከተቋም ስትራቴጂ ተነስቶ በየደረጃው አስተሳስሮ በመምራት በቀጣይነት ለማሻሻል ባላንስድ ስኮርካርድን መሰረት ያደረገ የውጤት ተኮር ሥርዓት ከ2002 ዓ.ም ጀምሮ በሥራ ላይ ውሏል። 
በክልላችን የውጤት ተኮር አፈጻጻም ምዘና ከ2002 ዓ/ም ጀምሮ ተግባራዊ መደረግ የጀመረ ሲሆን በዚህ በኩል አፈጻጻሙ ጥናት ተደርጎበት ክፍተቶቹ የተለዩ እና በአፈጻጻም ደረጃ ሰራተኛውን በዚህ ደረጃ ለመገምገምና ውጤት ለማስቀመጥ ተከታታይነት ያለው መረጃ ያለመያዝና በቅጽ አሞላሉ ላይ የተሟላ ግንዛቤ ባለመኖሩ በአብዛኛው የክልሉ ተቋማት በቀድሞው ቅጽ እየተሞላ ሰራተኛ አፈጻጻሙን በአግባቡ እየተለካ እንዳልነበረ ተለይቷል፡፡


ይሁን እንጂ ከዚህ በላይ የተገለጹት የሥራ አፈጻጸም አመራር ሥርዓቱ ያለፈባቸው ታሪካዊ ሂደቶችና የተከናወኑ ተግባራት የሥራ አፈጻጸም አመራር ሥርዓቱ በመንግሥት አገልግሎትና አስተዳደር ዘርፉ ውስጥ ወጥነት ባለው፣ ስርዓትን በተከተለ መንገድና በተጠያቂነት መንፈስ እየተከናወነ ነበር ብሎ መውሰድ አይቻልም። ይህም በአገሪቱ የአገልግሎት አሰጣጥ ቅልጥፍናና ጥራት ላይ አሉታዊ ችግር እንዲፈጠር ምክንያት ሆኗል። ይህ ስትራቴጂ የመነደፉ ዋናው ምክንያትም ይህንን ችግር በማስወገድ፣ ዘመናዊና ውጤታማ የሥራ አፈጻጸም አመራር ሥርዓት በመዘርጋት እና የሠራተኞችን የአፈጻጸም ውጤታማነት በማጎልበት በመንግስት አገልግሎትና አስተዳደር ዘርፉ የሚሰጠውን አገልግሎት ፈጣንና ቀልጣፋ በማድረግ የዜጎችን እርካታ ማጎልበት ነው። 
1.3 የነባራዊ ሁኔታ ዳሰሳ
ከላይ በታሪካዊ ዳራው እንደተጠቀሰው በሀገር አቀፍ ደረጃም ሆነ በክልላችን የመንግሥት አገልግሎት አስተዳደር ሥርዓት ውስጥ የሥራ አፈጻጸም አመራር በተጠናክረና ውጤታማ በሆነ መንገድ የሚፈጸም እንዳልነበረ መረዳት ይቻላል። በተቋማት ያለው የሥራ አፈጻጸም አመራር ሂደት በየደረጃው ባሉ ፈጻሚ አካላት መካከል በዕቅድ ላይ የጋራ መግባባት በመፍጠር፣ የሥራ ዕቅድንና የአፈጻጸም ውጤትን ከአገራዊ የልማት ግብ እና የፈጻሚ ግለሰብ ተግባር ጋር በማስተሳሰር እንዲሁም የሥራ አፈጻጸም አመራር ዑደቶችን በተከተለ፣ በተሟላና በተቀናጀ መንገድ የሚተገበር አልነበረም።
ተቋማት የሥራ አፈጻጸማቸውን የተሳካ ለማድረግ ዕቅድ ሲያዘጋጁና ሲተገብሩ የቆዩ ቢሆንም እስከአሁን ባለው ሂደት የተቋማት ዕቅዶች የሥራ ክፍሎችን ወይም የሠራተኞችን ሚናና ኃላፊነት በሚገባ አጉልተው የሚያሳዩና ተናባቢ ነበሩ ለማለት አያስደፍርም። በዚህ ምክንያት የክትትልና ግምገማ ሥራው የሚያዳግት ከመሆኑ ባሻገር የሥራ አፈጻጸም ምዘና ሂደቱ በተጨባጭ ውጤት ላይ የተመሰረተ እንዳይሆን አድርጎታል። ለዚህም ተቋማቱ ውጤታማ ባልሆኑበት ሁኔታ ለሠራተኞች የሚሰጠው የሥራ አፈጻጸም ውጤት ከፍተኛ መሆኑ አንድ ማሳያ ነው። በተጨማሪም የተቋማት የዕቅድ አፈጻጸም በመደበኛነትና ወጥነት ባለው መልኩ መስፈርቶች ተዘጋጅተውለት በታቀደ ጊዜ ክትትልና ግምገማ ማድረግ በኩል ሰፊ ክፍተቶች ይስተዋላሉ። እንዲሁም በተደረጉ ክትትሎችና ግምገማዎች ላይ በመመስረት ገንቢ፣ አስተማሪ እና ወቅታዊ ግብ-መልስ የሚሰጥበት አሰራርም ውጤታማ ነበረ ለማለት አያስደፍርም። ለዚህም ዋነኛው ምክንያት የሥራ ኃላፊዎች በየደረጃቸው የሚከናወኑ ተግባራትን በአካል ተገኝተው ለመከታተልና ድጋፍ ለማድረግ የሚያስችላቸው ብቃትና ልምድ ላይ የሚስተዋል ችግር በመኖሩና ይህንንም ለማስተካከል የሚያስችል የአሰራር ሥርዓት አለመዳበሩ ነው። ከዚህም የተነሳ የአብዛኛዎቹ የመንግሥት አገልግሎትና አስተዳደር ተቋማት ዕቅድ አፈጻጸም እና ስኬታማነት ዝቅተኛ ነበር ማለት ይቻላል።   
[bookmark: _bookmark7]በሀገራችን ብሎም በክልላችን ሲቪል ሰርቪስ ውስጥ ከሥራ አፈጻጸም አመራር ሥርዓት አንጻር ሲታይ በሚጠበቀው መልኩ ተግባራዊ ያልሆነው ሌላው ሂደት የሥራ አፈጻጸም ምዘና ነው። የሥራ አፈጻጸም ምዘናው ያለመረጃ የሚፈጸምና የሚሰጠው ውጤትም በገምጋሚው የግል ውሳኔ (subjective judgment) እና ከተገምጋሚው ጋር በሚኖር ግንኝነት ላይ የተመሰረተ ሆኖ ቆይቷል። ለዚህም ማሳያው በተቋም፣ በሥራ ክፍሎችና ሠራተኞች ውጤቶች መካከል ያለመናበብ ከመኖሩም ባሻገር የሥራ ክፍሎችና የተቋሙ የምዘና ውጤት የኮሰሰ (ዝቅተኛ) ሆኖ ሳለ የሠራተኞች ውጤት በከፍተኛ ደረጃ የጋሸበ መሆኑ ነው።
ከዚህ በተጨማሪ እስካሁን ባለው አሠራር ሠራተኞች በሥራ አፈጻጸም ምዘና ውጤታቸው መሠረት ዕውቅና የሚያገኙበትና የሚበረታቱበት፣ ዓቅማቸው የሚገነባበት እና ተጠያቂ የሚሆኑበት ጠንካራና ቀጣይነት ያለው የአሠራር ሥርዓት አልተዘረጋም። አልፎ አልፎ የሚደረገው ሽልማትና ዕውቅናም ወጥነት ባለውና በውጤት ላይ ተመስርቶ ሳይሆን በተበጣጠሰ መልኩ የሚከናወን በመሆኑ ውጤቱ የተፈለገውን ተጽዕኖ ለመፍጠር የሚያስችል አልነበረም። ከዚህ በተጨማሪም በሥራ አፈጻጸም ምዘና ላይ ተመስርተው ለሠራተኞቻቸው የአቅም ግንባታ መርሃ-ግብራትን በማዘጋጀት የሠራተኞችን የብቃት ክፍተት መሙላት አለመቻል በዚህ ረገድ የሚስተዋል ሌላኛው ጉድለት ነው። እስከአሁን ያለው ተሞክሮ የሚያሳየው አብዛኞቹ በተቋማት የሚዘጋጁት የአቅም ግንባታ ፕሮግራሞች በዓመቱ ውስጥ የተመደበው በጀት ተመላሽ እንዳይደረግ፣ የማይፈለጉ ሠራተኞች በሥልጠና ስም ከሥራው ገለል ብለው እንዲቆዩ፣ የተወሰኑ ሠራተኞች እንዲጠቀሙ እና በመሳሰሉት ውጤት አልባ ምክንያቶች ላይ ተመስርተው የሚከናወኑ መሆናቸውን ነው። ከዚህም  የተነሳ  አብዛኛዎቹ  ሰልጣኞች  ለትምህርት ወይም ለሥልጠና የሚላኩት ከብቃት ክፍተታቸው ጋር በማይገናኝ፣ በማይመለከታቸው እና ተመልሰው በተግባር ሊያውሉት በማይችሉበት መስክ ሲሆን ያገኙት ስልጠና በዕለት ተዕለት አፈጻጸማቸው ላይ ያስከተለው አወንታዊ ለውጥ ስለመኖሩ ክትትል የሚደረግበት አሰራርም አልነበረም። ከዚህ በተጨማሪ የሥራ መሪዎች ስትራቴጂያዊ ግቦችን ባለማስፈጸማቸው እና  በዚህም ምክንያት የተቋማቸው አፈጻጸም ዝቅተኛ በመሆኑ የሚመጣባቸው ተጠያቂነት የለም። ይህም የተቋም ተልዕኮን በሚፈለገው የውጤታማነት ደረጃ ለማሳካት እንቅፋት ሆኖ ቆይቷል። በሠራተኞች ደረጃም ቢሆን በሥራ አፈጻጸም ምክንያት ሊኖር የሚገባው የተጠያቂነት ጉዳይ ተግባራዊ ሲሆን አይስተዋልም።

የተቋማትና የግለሰቦች ዕቅድ አፈጻጸም እንዲናበብ ክትትሉም ሆነ ምዘናው በዘመናዊና በዲጂታል ቴክኖሎጂ ታግዞ ውጤታማ በሆነ መንገድ እንዲመራ የሚያደርግ አሠራር አልተገነባም። እንዲሁም አሁን በሚታየው የሥራ አፈጻጸም አመራር ልምድ ተቋማት ለመረጃ ትኩረት የሚሰጡ ባለመሆናቸው ጠቃሚ ሰነዶችን በዘመናዊ ቴክኖሎጂ በመታገዝ በአግባቡ ሰንደውና እና አደራጅተው በቋት ውስጥ አስቀምጠው አይገኙም። ይህ ባለመሆኑ ምክንያት ስለሠራተኞች ውጤታማነትና ምርታማነት ትንተና የማካሄድ ልምዱ እንዳይኖር አድርጎታል። ይህም በየሥራ አፈጻጸም አመራር ሥርዓት ዝርጋታ እና ትግበራ ላይ ክፍተት በመፍጠሩ የሥራ አፈጻጸም ምዘናው ውጤታማ እንዳይሆን እና የስራ ክፍልም ሆነ የተቋም ተልዕኮ ስኬት ዝቅተኛ እንዲሆን አድርጎታል።

በአጠቃላይ ከላይ የተዘረዘረው የነባራዊ ሁኔታ ዳሰሳ በሲቪል ሰርቪስ ተቋማት ውስጥ ለአፈጻጸም ማሻሻያ ሥርዓት የሚያስፈልጉ ሂደቶች በበቂ ሁኔታ እየተተገበሩ እንዳልሆኑ ያሳያል። በመሆኑም የሥራ አፈጻጸም አመራር ሥርዓት ለመዘርጋትና ለማዘመን ከላይ ከተቀመጡት የታሪካዊ ዳራ እና ነባራዊ ሁኔታዎች በመነሳት ይህ ስትራቴጂ ትኩረት ሊያደርግባቸው የሚያስፈልጉ ስትራቴጂያዊ ጉዳዮች ከዚህ እንደሚከተለው ተለይተዋል።

1.4 ስትራቴጂያዊ ጉዳዮች
ከላይ የተደረገውን የታሪካዊና ነባራዊ ሁኔታ ዳሰሳ መሠረት በማድረግ ይህ የሥራ አፈጻጸም አመራር ስትራቴጂው ትኩረት ሊያደርግባቸው ይገባል ተብለው የተለዩ ስትራቴጂያዊ ጉዳዮች፡-

1) ጥራት ያለውና የተቀናጀ የተቋም፣ የሥራ ክፍልና የሠራተኛ ዕቅድ እና የስራ አፈጻጸም ምዘና ስርዓት አለመኖር፤
2)	በተቋማት የተጠናከረ የስራ አፈጻጸም አመራር ዑደት ሥርዓት አለመኖር፤
3)	የሰራተኞች የአፈጻጸም ግምገማና ግብረ-መልስ ሥርዓት አለመኖር፣
4)	በዲጂታል ቴክኖሎጂ የተደገፈ የስራ አፈጻጸም መረጃ አያያዝ ሥርዓት አለመኖር፣
5)	በተቋማት የስራ አፈጻጸም አመራር ውጤት መሰረት የሽልማት፣ ዕውቅና እና የተጠያቂነት ስርዓት አለመኖር፣
6)	የአፈጻጸም ስራ አመራር ስርዓት ትግበራን በተመለከተ ወጥነት ያለው የአቅም ግንባታ ስርዓት አለመኖር ናቸው።

1.4 [bookmark: _bookmark8][bookmark: _bookmark9]የስትራቴጂዉ አስፈላጊነት
የመንግሥት አገልግሎትና አስተዳደር ፖሊሲን መሰረት በማድረግ የመንግስት ተቋማትን የሥራ አፈጻጸም አመራር ሥርዓት ለማሻሻል እና በጠንካራ መሰረት ላይ ለማቆም ስትራቴጂ ማዘጋጀትና ተግባራዊ ማድረግ አስፈልጓል። የስትራቴጂው አስፈላጊነት ዋና ዋና ምክንያቶቹ፡-
1) ጥራት ያለውና የተቀናጀ የተቋም፣ የሥራ ክፍልና የሠራተኛ ዕቅድና የአፈጻጸም ምዘና እንዲኖር ለማድረግ፤
2) የስራ አፈጻጸም አመራር ዑደት ትግበራን አስመልክቶ የተጠናከረ ክትትልና ድጋፍ ሥርዓት ለመዘርጋት፤
3) የሰራተኞች የአፈጻጸም ግምገማና ግብረ-መልስ ሥርዓት ለመዘርጋት፣
4) በዲጂታል ቴክኖሎጂ የተደገፈ የስራ አፈጻጸም መረጃ አያያዝ ሥርዓት እንዲኖር ለማስቻል፣
5) በተቋማት የስራ አፈጻጸም አመራር ውጤት መሰረት የሽልማት፣ ዕውቅና እና የተጠያቂነት ሥርዓት ለመዘርጋት፣ እና
6) የአፈጻጸም ስራ አመራር ስርዓት ትግበራን ለማዳበር የአቅም ግንባታ ሥርዓት ለመዘርጋት ናቸው።

2 የስትራቴጂዉ ርዕይ፣ ዓላማ እና መርሆዎች
2.1 ዓላማ
የዚህ ስትራቴጂ ዓላማ የመንግሥት አገልግሎትና አስተዳደር ተቋማትን የሥራ አፈጻጸም አመራር ሥርዓት ለማሻሻል የተቀናጀ የዕቅድ ዝግጅት፣ ትግበራ፣ ግምገማ፣ ግብረ-መልስ፣ ምዘናና የተቀናጀ መረጃ አያያዝ ዑደት የሚኖርበት እንዲሁም ተነሳሽነትንና ውጤታማነትን ለማበረታታት በሠራተኞች የአፈጻጸም ምዘና ላይ ያተኮረ የማበረታቻ፣ አቅም ግንባታና ተጠያቂነት መሰረት ያደረገ አሰራር እንዲዘረጋና እንዲተገበር ማስቻል ነው።

[bookmark: _bookmark10][bookmark: _bookmark12]2.2 መርሆች
ይህን የሥራ አፈጻጸም አመራር ስትራቴጂ ቀጥሎ ያሉትን መርሆች በመከተል ተግባራዊ ይደረጋል፡፡
· ግልጽነት እና ተጠያቂነት፤
· ቅልጥፍና እና ውጤታማነት፤
· ፍትሃዊነት እና የሕግ የበላይነት፣
· አገልጋይነት፣
· እውነተኛነትና ተጨባጭነት፣
· ሚዛናዊነት፡፡

[bookmark: _bookmark13]3. የትኩረት መስኮች፣ ግቦች፣ ዋና ዋና ተግባራትና የማስፈጸሚያ ስልቶች
ከታሪካዊና ነባራዊ ሁኔታ ዳሰሳዎች በመነሳትና የተለዩትን ዋና ዋና ስትራቴጃያዊ ጉዳዮች መሠረት በማድረግ የሥራ አፈጻጸም አመራር ሥርዓትን ለማሻሻል የተለዩ ዋና ዋና የትኩረት መስኮችና የትኩረት መስኮቹን ተግባራዊ ለማድረግ የሚያስችሉ ስትራቴጂያዊ ግቦች፣ ዋና ዋና ተግባራት እና የማስፈፀሚያ ስልቶች እንደሚከተለው በዝርዝር ቀርበዋል።

3.1 የትኩረት መስኮች
1)	ጥራት ያለውና የተናበበ የተቋም፣ የሥራ ክፍል እና የሠራተኞች ዕቅድ አዘገጃጀት እና የአፈጻጸም ምዘና ሥርዓት ዝርጋታ፣
2)	ሰራተኞች የስራ አፈጻጸም ትግበራ ዑደትን በአግባቡ እንዲፈጽሙ ክትትልና ድጋፍ የሚካሄድበት ስርዓት ዝርጋታ፣
3)	የሰራተኞች የአፈጻጸም ግምገማና የግብረ-መልስ ሥርዓት ዝርጋታ፣
4)	በዲጂታል ቴክኖሎጂ የተደገፈ የሥራ አፈጻጸም መረጃ አያያዝ ሥርዓት ዝርጋታ፤
5)	የስራ	አፈጻጸም አመራርን	በተመለከተ	በተመዘገበ	ውጤት መሰረት የሽልማት፣ ዕውቅና	እና የተጠያቂነት ስርዓት ዝርጋታ፣
6)	የአፈጻጸም ስራ አመራር ስርዓት ትግበራ አቅም ግንባታ፡፡
[bookmark: _bookmark14]
3.2 የትኩረት መስኮች ግቦች፣ ዋና ዋና ተግባራት እና የማስፈጸሚያ ስልቶችየትኩረት መስክ አንድ፡- ጥራት ያለውና የተናበበ የተቋም፣ የሥራ ክፍል የሠራተኞች ዕቅድ	አዘገጃጀት እና የአፈጻጸም ምዘና ሥርዓት ዝርጋታ


ይህንን የትኩረት መስክ ውጤታማ ለማድረግ የሚከተሉት ስትራቴጂያዊ ግቦች እና ዋና ዋና ተግባራት ተነድፈዋል።
ግብ.1	 ነባራዊ ሁኔታዎችን በመዳሰስና በመተንተን የተሟላ እና ጥራት ያለው ዕቅድ የማዘጋጀት አቅምን ማሳደግ
1. ዋና ዋና ተግባራት
1) በዕቅድ ዝግጅት መመሪያ፣ ማኑዋል እና ለዕቅድ ዝግጅት በሚረዱ ቴክኖሎጂዎች ዙሪያ ለባለሙያ እና አመራሩ ግንዛቤ ፈጠራ እና የዕውቀት ሽግግር ሥራ ማከናወን፣
2) የግብ፤ የዋና ዋና ተግባራት እና	 የአፈጻጸም አመላካቾች አቀራረጽ ላይ ስልጠና መስጠት፣
3) የዕቅድ ዝግጅት ክትትልና ግምገማ የሥራ ክፍልን ማጠናከር፣
4) ትግበራውን መከታታልና መደገፍ፡፡

1. የማስፈጸሚያ ስልቶች
•	የተለያዩ የስልጠና ዘዴዎችን በማመቻቸት፣
•	ከሚመለከታቸው ተቋማት ጋር በትብብር መስራት፣
•	የሌሎች ክልሎች ልምዶችን በመቀመርና በግብዓትነት መጠቀም፣
•	በመከታተል፤ በማብቃት እና መደገፍ፡፡


ግብ 2፡- ወቅታዊ እና ባለድርሻ አካላትን ያሳተፈ የእቅድ አዘገጃጀት ስርዓት መዘርጋት

1. ዋና ዋና ተግባራት
1) በዕቅድ ዝግጅት ሂደት ሠራተኞችና ሌሎች ባለሚና አካላት እንዲሳተፉ ማድረግ፣
2) በዕቅድ ዝግጅት ወቅት የእያንዳንዱን ባለሚና ተግባርና ኃላፊነት በግልጽ ማስቀመጥ፣
3) ለዕቅዱ መነሻ የሚሆን የዳሰሳ ጥናት ማካሄድ፣
4) የተቋሙን ትክክለኛ	ተልዕኮ	እና	ርዕይ	መሰረት	በማድረግ	ግቦችን	እና አግባብነት ያላቸውን ዋና ዋና እና ዝርዝር ተግባራት መንደፍ፣
5) ዕቅዱን ለማስፈጸም የሚያስፈልጉ ሀብቶችን መለየት እና በዕቅድ ውስጥ ማካተት፣
6) በዕቅድ	ዝግጅት	ወቅት	ዕቅዱ	የሚፈጸምበት	የጊዜ	ሰሌዳ፣የሚጠበቁ ውጤቶችን፣ የስኬት አመላካች መስፈርቶች እና ተገቢ መለኪያዎችን ማዘጋጀት፡፡

2. የማስፈጸሚያ ስልቶች
· የውይይት መድረኮችን በማዘጋጀት፣
· የዲጂታል ቴክኖሎጂን በመጠቀም፣
· በዕቅድ ዝግጅት ላይ ዕውቀት ያላቸውን ባለድርሻ አካላትን በመጋበዝ፡፡

ግብ	3፡-	ዕቅድ	በተቋም፣	በሥራ	ክፍል	እና	በሠራተኛው	ዘንድ	ተናቦ	የሚወርድበትንና ስምምነት የሚደረግበትን አሰራርን ማጎልበት
1. ዋና ዋና ተግባራት
1) የተቋም፣ የሥራ ክፍል እና የሠራተኛ ዕቅድ ለማናበብ እና መግባባት ላይ ለመድረስ የግንዛቤና ከየስራ ክፍሎች ጋር የውይይት መድረኮችን ማካሄድ፣
2) የተቋም ግቦችን ወደ ሥራ ክፍል እና ሠራተኛ እንደ ሥራ ባህርያቸው መንዝሮ ማውረድ፣
3) የተቋም፣ የሥራ ክፍል እና የሠራተኛ ዕቅድ የተናበበና የተጣጣመ መሆኑን ማረጋገጥ፣
4) በሠራተኛውና እና በቅርብ ኃላፊ መካከል የአፈጻጸም ስምምነት መካሄዱን ማረጋገጥና ዕቅዱን ተግባራዊ ማድረግ፡፡

2. የማስፈጸሚያ ስልቶች
· ተከታታይነት ያላቸውን ውይይቶች በማካሄድ፣
· ልምዶችን በመቀመርና በግብዓትነት በመጠቀም፣
· የተለያዩ የግንዛቤ መስጪያ ዘዴዎችን በመጠቀም፡፡

ግብ.4 የቴክኒካል እና የባህሪያዊ ብቃት አሀዶችን መሰረት ያደረገ የስራ አፈጻጸም ምዘና  ስርዓት መዘርጋት
1. ዋና ዋና ተግባራት
1) በቴክኒካል	እና	ባህሪያዊ	ብቃት	ማዕቀፍ	ላይ	ግልጽ	አረዳድ	ለመያዝ የሚያስችል የስልጠና መርሀ ግብር በመንደፍ ስልጠና ማካሄድ፣
2) የቴክኒካል ብቃት እና ባህሪያዊ ብቃት አሀዶችን መሰረት አድርጎ በተዘጋጀ የአፈጻጸም ምዘና ማኑዋል እና የአተገባበር መመሪያ ላይ ግንዛቤ መፍጠር፣
3) የቴክኒካል እና የባህሪዊ ብቃት መለኪያዎች ከሰራተኞች የስራ አፈጻጸም ምዘና ስርዓት ጋር እንዲተሳሰሩ ማድረግ፡፡

2. የማስፈጸሚያ ስልቶች
· ከሚመለከታቸው የስራ ክፍሎች ጋር በቅንጅት በመሥራት፣
· የሌሎች ክልሎች ልምዶችን በመቀመርና በግብዓትነት በመጠቀም፣
· የዲጂታል ቴክኖሎጂን በመጠቀም፡፡




ግብ 5፡- የተቋም፣ የሥራ ክፍል እና የግለሰብ ፈጻሚን የዕቅድ አፈጻጸም ምዘና ውጤት መናበብና ትስስር የሚጠናከርበትን አሰራር ማጎልበት
1. ዋና ዋና ተግባራት
1)	የአፈጻጸም ምዘናን በሶስቱ መካከል ማናበብን በተመለከተ ስልጠና መስጠት፣
2)	የሠራተኞች የሥራ አፈጻጸም ውጤት ከተቋሙ	 እና ከሥራ ክፍሎች የምዘና ውጤቶች ባናበበ መልኩ ምዘና ማካሄድ፣
3)	በተቋም፣ በሠራተኞችና በኃላፊዎች መካከል የሥራ አፈጻጸም ምዘናውን አስመልክቶ ውይይት ማካሄድ፡፡

2.	የማስፈጸሚያ ስልቶች
•	ቴክኒካዊ ቡድን በማዋቀርና በመጠቀም፣
•	የተፈጸሙና ያልተፈጸሙ ስራዎችን በተጨባጭ ለመለየት የክዋኔ ኦዲት በማድረግ፣
•	ለዚህ የተዘጋጀ ሶፍትዌርን በመጠቀም፣
•	የውይይት መድረኮችን በማመቻቸት፡፡የትኩረት መስክ ሁለት፡- ሰራተኞች የሥራ አፈጻጸም ትግበራ ዑደትን በአግባቡ እንዲፈጽሙ ክትትልና ድጋፍ የሚካሄድበት ስርዓት ዝርጋታ


ይህንን  የትኩረት መስክ  ውጤታማ  ለማድረግ  የሚከተሉት  ስትራቴጂያዊ  ግቦች እና ዋና ዋና ተግባራት ተነድፈዋል።

ግብ 6፡- የክትትል እና ድጋፍ ክንዋኔ የሚመራበትን ሥርዓት መዘርጋትና ትግበራውን ማጠናከር

1. ዋና ዋና ተግባራት

1) የክትትል እና ድጋፍ ክዋኔን የሚያሳዩ መስፈርቶች እና ስልቶችን መንደፍ፣
2) በተዘጋጁ መስፈርቶች፣ዘዴዎችና ሂደቶች መሰረት ክትትልና	ድጋፍ	ስርዓት የሚመራባቸውን የአሰራር ማዕቀፎችን መቅረጽ፣
3) በዕቅድ ትግበራ ክትትል እና ድጋፍ ላይ ተከታታይነት ያለው የባለሙያዎችን አቅም የማጎልበት ስራ ማከናወን፣
4) የሠራተኞች የስራ አፈጻጸም ምዘና ከቴክኒካዊና ባህርያዊ ብቃት ጋር	በማናበብ እንዲተገበር ድጋፍ ማድረግ፡፡
1. የማስፈጸሚያ ስልቶች
· አግባብነት ያላቸውን ጽሁፎች፣ሰነዶችንና ሪፖርቶችን በማንበብ፣
· የአካል ምልከታ በማካሄድ፣
· ልምዶችን በመቀመርና ግብዓት በማድረግ፣
· የልምድ ልውውጥ አግባቦችን በመፍጠር፡፡ 
ግብ 7፡- የክትትልና ድጋፍ ስርዓትን ማዘመን
1. ዋና ዋና ተግባራት
1) ዲጂታል የክትትልና ድጋፍ መተግበሪያ ሲስተም ማስለማት፣
2) በለማው ሲስተሙ ላይ ላይ ስልጠና መስጠትና አቅምን ማጎልበት፣
3) የለማውን ቴክኖሎጂ በመጠቀም ተከታታይነት ያለውና ወቅታዊ የሆነ ክትትልና ድጋፍ ማድረግ፡፡

2. የማስፈጸሚያ ስልቶች
· ልምዶችን በመቅሰምና ግብዓት በማድረግ፣
· የውይይት መድረክ በማዘጋጀት፣
· ከዲጂታል ስራ ክፍሎች ጋር በትብብር በመስራት፡፡










 የትኩረት መስክ ሦስት፡- የሰራተኞች የስራ አፈጻጸም ግምገማና ግብረ-መልስ ሥርዓት ዝርጋታ 
ይህንን የትኩረት መስክ ለማሳካት የሚከተሉት ስትራቴጂያዊ ግቦች እና ዋና ዋና ተግባራት ተነድፈዋል።
ግብ 8፡- የተቋም፣ የሥራ ክፍል እና የግለሰብ ፈጻሚን የዕቅድ አፈጻጸም ምዘና ውጤት የማናበብ እና የመገምግም አሰራርን ማጎልበት
1. ዋና ዋና ተግባራት
1) የአፈጻጸም ምዘናን በሶስቱ መካከል ማናበብን በተመለከተ ስልጠና መስጠት፣
2) የሠራተኞች የሥራ አፈጻጸም ውጤት ከተቋሙ እና ከሥራ ክፍሎች የምዘና ውጤቶች ባናበበ መልኩ ምዘና ማካሄድ፣
3) በሥራ አፈጻጸም	ምዘናው የተቋሙ ዕሴቶች እና ተቀዳሚ ተግባራት	እንዲካተቱ ማድረግ፣
4) በተቋም፣ በሠራተኞችና በኃላፊዎች መካከል የሥራ አፈጻጸም ምዘናውን አስመልክቶ ውይይት ማካሄድ፡፡

2.	የማስፈጸሚያ ስልቶች
•	ቴክኒካዊ ቡድን በማዋቀርና በመጠቀም፣
•	የተፈጸሙና ያልተፈጸሙ ስራዎችን በተጨባጭ ለመለየት የክዋኔ ኦዲት በማድረግ፣
•	ለዚህ የተዘጋጀ ሶፍትዌርን በመጠቀም፣
•	የውይይት መድረኮችን በማመቻቸት፣
•	የምዘና ውጤቱ የማበረታቻ መሳሪያ ሆኖ እንዲያገለግል በማድረግ፡፡

ግብ 9፡- በሰራተኞች የሥራ አፈጻጸም ምዘና ውጤት መሠረት ግብረ-መልስ አሰጣጥ ሥርዓትን ማሻሻል
1. ዋና ዋና ተግባራት
1) በበላይ አመራር የተገመገመና የጎለበተ የግብረ-መልስ መስጫ	መርሃ-ግብር ማዘጋጀት፣
2) የተቋም፣ ሥራ ክፍልና ግለሰብ ፈጻሚ ሥራ አፈጻጸም ምዘና ውጤቶችን ማሰባሰብና መተንተን፣
3) የተቋምን፣ የሥራ ክፍሎችንና የሠራተኞችን ስራ አፈጻጸም ትንተና ጥንካሬዎችንና ችግሮችን በመለየት ግብረ-መልስ መስጠት፣
4) ከግብረ-መልሱ በመነሳት የተቀመጡ አቅጣጫዎች መተግበራቸውን እና ተቋማዊ መሻሻሎች መምጣታቸውን ማረጋገጥ፡፡

1. የማስፈጸሚያ ስልቶች
• የሥራ አፈጻጸም ምዘና ውጤት አማካይ፣	ልዩነትና ተዛምዶ በግራፍ ትንተና በማሳየት፣
• የውይይት መድረክ በመፍጠር፣
• ምልከታ በማካሄድ፡፡

የትኩረት መስክ አራት፡- በዲጂታል  ቴክኖሎጂ  የተደገፈ  የሥራ  አፈጻጸም  መረጃ  አያያዝ ሥርዓት ዝርጋታ

ይህንን የትኩረት መስክ ለማሳካት የሚከተሉት ስትራቴጂያዊ ግቦች እና ዋና ዋና ተግባራት ተነድፈዋል።
ግብ.10  የሥራ አፈጻጸም አመራር	መረጃ	ስነድና	የእውቀት አስተዳደር	ሥርዓትን
(Knowledge Management System) ማጎልበት

1. ዋና ዋና ተግባራት
1) ትክክለኛና ወቅታዊ የተቋም፣ የሥራ ክፍሎችና የሠራተኞች የሥራ አፈጻጸምን የሚመለከቱ ሰነዶችን ማሰብሰብ፣
2) መረጃዎች በዘመናዊ መልክ የሚደራጁበትን ቋት ማዘጋጀት፣
3) የተሰበሰበውን መረጃ በጥንቃቄና በሥርዓት እንዲደራጁና እንዲሰነዱ ማድረግ፣
4) መረጃዎችን በመተንተን ለዕውቀት ስራ አመራር በሚሆኑ መልኩ ማመቻቸት፣
5) መረጃዎችን በአስፈላጊ ጊዜ እና በወቅቱ በጥቅም ላይ እንዲውሉ ማድረግ፡፡

1. የማስፈጸሚያ ስልቶች
• ከዲጂታል የስራ ክፍሎች ክፍል ጋር በቅንጅት በመሥራት፣
• ተገቢውን መተግበሪያ በውስጥ አቅም ወይም በሶስተኛ ወገን በማስለማት፣
• የሌሎች ክልሎች ልምዶችን በመቀመርና በግብዓትነት በመጠቀም፡፡

ግብ 11፡- የሥራ አፈጻጸም አመራር የመረጃ ሰነድና የእውቀት አስተዳደር ሂደትን የመጠቀም ባህልን ማጎልበት
1. ዋና ዋና ተግባራት
1) የሥራ አፈጻጸም አመራር የመረጃ ቋት ለማዘጋጀት እና ለመጠቀም የሚያስችል ጋይድላይን ማዘጋጀት፣
2) የመረጃ ሰነድና የዕውቀት አስተዳደር ቋቱን ተጠቃሚዎች በብቃት	እንዲጠቀሙ አስፈላጊውን ሥልጠና መስጠትና ድጋፍ ማድረግ፤
3) የእውቀት አስተዳደር ሥርዓት በመዘርጋት የሠራተኞች የሥራ አፈጻጸም እና ተዛማጅ መረጃዎች በመረጃ ቋት ውስጥ በየወቅቱ እንዲቀመጡ ማድረግ፣
4) ጠንካራ የደህንነት እርምጃዎችን በመተግበር የሥራ አፈጻጸም መረጃዎችን እና ሰነዶችን ሚስጥራዊነት እና ታማኝነት እንዲጠበቅ ማድረግ፣
5) በተቋሙ ውስጥ የአፈጻጸም ሰነዶችንና የዕውቀት አስተዳደር	ተግባራት ወጥነት ያላቸውና ደረጃቸውን የጠበቁ እንዲሆኑ ማድረግ፣
6) የሠራተኞች የሥራ አፈጻጸም መረጃዎች ትክክለኛነታቸውና ደህንነታቸው ተጠብቆ ለሚመለከታቸው ክፍሎች በወቅቱ እንዲደርሳቸው ማድረግ፡፡

1. የማስፈጸሚያ ስልቶች
• ከሚመለከታቸው የስራ ክፍሎች ጋር በቅንጅት በመስራት፣
• ጠቃሚ ልምዶችን በመቅሰምና ግብዓት በማድረግ፣
• የውይይትና የምክክር መድረኮችን በማመቻቸት፡፡


ግብ	12፡-		በሰነዶችና	በዕውቀት	አስተዳደር	ሥራ	ላይ	ተከታታይ	ማሻሻያዎችን	ለማድረግ የሚያስችል አሰራር መዘርጋት
1. ዋና ዋና ተግባራት
1) የዕውቀት አስተዳደር ማሻሻያ ለማድረግ የሚያግዙ ግብረ-መልሶችን ማሰባሰብ፣
2) የመረጃ ማሻሻያ ለማድረግ የሚያስችል ጥናት ማካሄድ፣
3) በጥናት ግኝትና በተሰበሰበ ግብረ-መልስ ላይ በመመስረት ማሻሻያዎችን ማድረግ፣
4) የሰነዶችን ደህንነት ለአደጋ በሚያጋልጡ፣ መረጃ በሚያዛቡ ወይም የመረጃ ቋቱ ላይ ጉዳት በሚያደርሱ አካላት ላይ ተጠያቂነት እንዲኖር መመሪያ ማውጣትና መተግበር፡፡

2. የማስፈጸሚያ ስልቶች
· ከሚመለከታቸው የስራ ክፍሎች ጋር በቅንጅት በመሥራት፣
· የሌሎች አገራት ልምዶችን በመቀመርና በግብዓትነት በመጠቀም፣
· የተለያዩ የውይይት መድረኮችን በማካሄድ፣
· ዲጂታል ቴክኖሎጂን በመጠቀም፡፡

የትኩረት መስክ አምስት፡- የስራ አፈጻጸም አመራርን በተመለከተ በሚመዘገብ ውጤት መሰረት የዕውቅና፣ ሽልማት እና የተጠያቂነት ስርዓት ዝርጋታ

ይህንን የትኩረት መስክ ውጤታማ ለማድረግ የሚከተሉት ስትራቴጂያዊ ግቦች እና ዋና ዋና ተግባራት ተነድፈዋል።
ግብ 13፡- የዕውቅናና ሽልማት ሥርዓት መዘርጋትና ትግበራውን ማጠናከር

1. ዋና ዋና ተግባራት
1) በተዘጋጀው የዕውቅናና ሽልማት እና የተጠያቂነት መመርያ እና የአተገባበር ጋይድላየን ላይ ተገቢው ግንዛቤ እንዲፈጠር ማድረግ፣
2) ለላቀ የሥራ አፈጻጸም ላሳዩ ተቋማት፣ የሥራ ክፍሎች እና ሠራተኞች ዕውቅና እና ሽልማት ለመስጠት ዕቅድ ማዘጋጀት፣
3) ዕውቅና	እና	ሽልማት	የሚሰጣቸው	አካላት	በሥራ	ምዘናው	ውጤታቸው መሰረት መለየት፣ማረጋገጥ እና ተገቢውን መረጃ ማደራጀት፣
4) ዕውቅናውንና ሽልማቱን ማጸደቅና ተግባራዊ ማድረግ፣
5) በዕውቅና እና ሽልማት አሰጣጡ ላይ ቅሬታ የሚኖር ከሆነ በቅሬታ አፈታት ሥርዓት መሰረት መፍታት፣
6) ሽልማቱ እና ዕውቅናው በተቋሙ፣ በሥራ ክፍሉ ወይም በሠራተኛው የሥራ አፈጻጸም ላይ ያመጣውን መሻሻል እና ጥራት በዳሰሳ ጥናት መገምገም፣
7) በዳሰሳ ጥናት ውጤት መሰረት አስፈላጊውን ማሻሻያ በማድረግ ቀጣይነቱን መከታተል እና መደገፍ፡፡

2. የማስፈጸሚያ ስልቶች
· በአፈጻጸም መረጃ ላይ በመመስረት፣
· ልምዶችን በመቀመርና በግብዓትነት በመጠቀም፣
· የተዘጋጀ የማስፈጸሚያ ዕቅድ በመጠቀም፣
· ከእውቅናና ሽልማት በኋላ አስተያየቶችን በማሰባሰብ

ግብ 14፡- የተጠያቂነት ሥርዓት ትግበራን ማጎልበት

1. ዋና ዋና ተግባራት
1) የተጠያቂነት ሥርዓቱ በተጨባጭ ማስረጃ ላይ የተመሰረተ መሆኑን ማረጋገጥ፣
2) ተጠያቂ የሚሆኑ ሠራተኞችን፣ የሥራ ኃላፊዎችን፣ የሥራ ክፍሎችን እና ተቋማትን መረጃ በመሰብሰብ ሂደቱን መገምገምና ማስገምገም፣
3) በመረጃው ላይ በመመስረት ተጠያቂ የሚሆኑ ሠራተኞችን፣ የሥራ ኃላፊዎች፤ የሥራ ክፍሎችን እና ተቋማትን ተጠያቂ እንዲሆኑ ማድረግ፣
4) የተጠያቂነት	ሂደቱ	ላይ	ቅሬታ	የሚኖር	ከሆነ	በቅሬታ	አፈታት ሥርዓት መሰረት መፍታት፣

2. የማስፈጸሚያ ስልቶች
· የማስፈጸሚያ ዕቅድ በማዘጋጀት
· ተገቢውን የህግ ማዕቀፍ በመጠቀም፣
· የውይይት እና ግንዛቤ መስጪያ መድረኮችን በመፍጠር፡፡

ግብ.15	ዝቅተኛ	የሥራ	አፈጻጸም	ላሳዩ	ሠራተኞች	ከሥራቸው	ጋራ	ተያያዥ	የሆነ የሥልጠና እና/ወይም የተጠያቂነት ሥርዓት መዘርጋት እና ትግበራውን ማጠናከር
1. ዋና ዋና ተግባራት
1) የሥራ አፈጻጸም ውጤታቸው ዝቅተኛ የሆኑ ሠራተኞችን መለየት፣
2) ዝቅተኛ ውጤት ያመጡ ሠራተኞችን ክፍተቶች መለየት፣
3) የተለዩ ክፍተቶችን ለመሙላት ሥልጠና መስጠት፤
4) እንደአስፈላጊነታቸው እና እንደክፍተታቸው አይነት ሥልጠና ተስጥቷቸውና ተከታታይ ድጋፍ ተደርጎላቸው ማሻሻያ ባላመጡት ላይ የተጠያቂነት ሥርዓትን ተግባራዊ ማድረግ፣
5) ሥልጠናው በሠራተኞች ላይ ያመጣውን የሥራ አፈጻጸም መሻሻልና ፋይዳ በጥናት አስደግፎ ማረጋገጥ፡፡

2. የማስፈጸሚያ ስልቶች
· የብቃት ማእቀፍ ሰነዶችን በመጠቀም፣
· ከስልጠና ተቋማት ጋር በትብብር በመስራት፣
· አግባብ ያለውን የህግ ማዕቀፍ በመጠቀም፣
· በተለዩ ክፍተቶች ላይ ቴክኒካል እና ባህርያዊ ሥልጠና በመስጠት፡፡የትኩረት መስክ 6፡- የአፈጻጸም ስራ አመራር ስርዓት ትግበራ አቅም ግንባታ


ይህንን የትኩረት መስክ ውጤታማ ለማድረግ የሚከተሉት ስትራቴጂያዊ ግቦች እና ዋና ዋና ተግባራት ተነድፈዋል።

ግብ 16፡- በሥራ አፈጻጸም ምዘና እና እውቅና እና ተጠያቂነት ዓላማዎችና ሂደቶች ላይ ተቋማዊ አቅምን ማጎልበት

1.ዋና ዋና ተግባራት
1)	የሥራ አፈጻጸም፤ ምዘና እና እውቅና እና ተጠያቂነት ምንነት፤ ዓላማዎች እና ሂደት ላይ የስልጠና ሰነድ ማዘጋጀት፣
2)	በተዘጋጀው የሥልጠና ሰነድ ላይ የአቅም ማጎልበቻ ስልጠና መስጠት፣
3)	የዕውቅናና ሽልማት እና የተጠያቂነቱን ሥርዓቱን ውጤታማ ትግበራ መከታተል እና መደገፍ፡፡

2.	የማስፈጸሚያ ስልቶች
•	በጥናት ላይ በመመስረት፣
•	የአመራሮችና ሠራተኞችን አቅምና ልምድ መጠቀም፣
•	በየስራ ክፍሎቹ የቡድን ውይይቶችን ማካሄድ፣
•	የዲጂታል ቴክኖሎጂ መጠቀም፣
•	ከድረ-ገጽ የሚገኙ ዕውቀት ሰጪ ሰነዶችን መጠቀም

ግብ.17 የተቋም፣ የሥራ ክፍልና የሠራተኛ ሥራ አፈጻጸም ዲጂታል የምዘና አሰራርን ማጎልበት
1. ዋና ዋና ተግባራት
1) የተቋም፣ ሥራ ክፍል እና ሠራተኛን ሥራ አፈጻጸም ዲጂታል የምዘና መመሪያና ማኑዋል ማዘጋጀት፣
2) የግብዓት ማሰባሰቢያ መድረክ በማዘጋጀት መመረያውን ማዳበርና በማጸደቅ ወደ
ትግበራ ማስገባት፣
3) በተዘጋጀው ዲጂታል የሥራ አፈጻጸም ምዘና መመሪያ እና ማኑዋል ላይ ለሠራተኞች እና የሥራ ኃላፊዎች ግንዛቤ መስጠት፣
4) በአተገባበሩ ላይ ክትትልና ድጋፍ ማካሄድ፡፡

1. የማስፈጸሚያ ስልቶች

•	ቡድን በማዋቀርና በመጠቀም፣
•	ከስራ ክፍሎች ጋር ቅንጅት በመፍጠር፣
•	የሌሎች አገራር ልምዶችን በመቀመርና በግብዓትነት በመጠቀም፣
•	የግንዛቤ መስጪያ መድረኮችን በማመቻቸት፡፡

5. ምዘናና እና መለኪያዎች
የመንግሥት አገልግሎትና የመንግሥት ሠራተኞች የሥራ አፈጻጸም አመራር ስትራቴጂ ቁልፍ የውጤት አመላካቾች እንዲሁም የክትትልና ድጋፍ፣ የግምገማና ግብረ-መልስ እንዲሁም የዕውቅናና ተጠያቂነት ሥርዓት እንደሚከተለው በዝርዝር ቀርበዋል።

5.1 ቁልፍ የውጤት አመላካቾች
ስትራቴጂውን ተፈጻሚ ለማድረግ 6 የትኩረት መስኮች የተለዩ እና 17 ግቦች የተቀረጹ ሲሆን እነዚህንም ለማሳካት የሚከናወኑ በርካታ ዋና ዋና ተግባራትም ተዘርዝረዋል። በዚህ መሠረት ስትራቴጂው ተፈጻሚ ሲሆን የሚታዩ ቁልፍ የውጤት አመልካቾች በአባሪ በተገለፀው ሰንጠረዥ ተመላክተዋል።

5.1 [bookmark: _bookmark16][bookmark: _bookmark17][bookmark: _bookmark18]ክትትልና ድጋፍ
የመንግሥት ሠራተኞች የሥራ አፈጻጸም አመራር በመንግሥት አገልግሎትና አስተዳደር ተቋማት ውስጥ ውጤታማ እንዲሆንና ቀጣይነት እንዲኖረው ሁሉም የሚመለከታቸው ባለሚና አካላትን በማሳተፍ በየደረጃውና በየወቅቱ አስፈላጊውን ክትትልና ድጋፍ ማድረግ ያስፈልጋል። የክልሉ ሲቪል ሰርቪስ ቢሮ በመንግሥት አገልግሎትና አስተዳደር ዘርፍ ለሥራ አፈጻጸም አመራር የሚያገለግሉ ስታንዳርዶችን በማዘጋጀት ለሁሉም በየደረጃው ለሚገኙ የክልል ተቋማት እንዲደርሳቸው በማድረግ የክልል፣የዞን፤ የወረዳና ከተማ አስተዳደር ተቋማት፣ በየተቋማቸው ተግባራዊ ስለማድረጋቸው መከታተልና መደገፍ፣ የሚያጋጥሙ ችግሮችን መፍታት እና በየወቅቱ እየተመካከሩ ማሻሻያ ማድረግ ይጠበቅበታል። በየደረጃው ለሚገኙ የክልሉ ሲቪል ሰርቪስ ተቋማት የሥራ አፈጻጸም አመራር ስታንዳርዶችን በመከተል የአፈፃፀሙን ውጤታማነት እየተከታተሉና እየደገፉ በትግበራ ሂደት የሚያጋጥሙ ችግሮችን መፍታትና በክልል ደረጃ መታየት ያለባቸውን ጉዳዮች ለክልሉ ሲቪል ሰርቪስ ቢሮ በየወቅቱ ማሳወቅ ይኖርባቸዋል።

5.3 ግምገማና ግብረ-መልስ
የስትራቴጂውን ትግበራ አስመልክቶ በመንግሥት ተቋማት የሚደረጉ የግምገማ ሥራዎች መስፈርቶችን አሟልተው በተዘጋጁ ቼክሊስቶች የተደገፉ ይሆናሉ። የአፈፃፀም ግምገማውን ተከትሎም የቃልና የጽሑፍ ግብረ-መልስ የሚሰጥ ይሆናል። ከዚህም በተጨማሪ ለተቋማቱ፣ ለሥራ ክፍሎች ወይም ለሠራተኞች በአካል ምልከታ የታገዘ የአፈፃፀም ግምገማ በማካሄድ የጽሁፍ ግብረ-መልስ ተደራሽ መደረግ ይኖርበታል።

5.3 ግምገማና ግብረ-መልስ
የስትራቴጂውን ትግበራ አስመልክቶ በመንግሥት ተቋማት የሚደረጉ የግምገማ ሥራዎች መስፈርቶችን አሟልተው በተዘጋጁ ቼክሊስቶች የተደገፉ ይሆናሉ። የአፈፃፀም ግምገማውን ተከትሎም የቃልና የጽሑፍ ግብረ-መልስ የሚሰጥ ይሆናል። ከዚህም በተጨማሪ ለተቋማቱ፣ ለሥራ ክፍሎች ወይም ለሠራተኞች በአካል ምልከታ የታገዘ የአፈፃፀም ግምገማ በማካሄድ የጽሁፍ ግብረ-መልስ ተደራሽ መደረግ ይኖርበታል። ይህ የግምገማና ግብረ መልስ ስራ በዕቅድ ላይ የተመሰረተና ተገቢ መስፈርቶችን አካቶ አስቀድሞ በተዘጋጀ ቼክሊስት በሚታገዝ የመስክ ጉብኝት ስልትንም የሚጠቀም ይሆናል፡፡ እንዲሁም የተለያዩ መድረኮችን በመፍጠር ስትራቴጂው በአግባቡ ስለመተግበሩ የሚያመላክቱ የግምገማና ግብረ መልስ አሰጣጥ ተግባራትን ማከናወን ያስፈልጋል።
5.4 [bookmark: _bookmark19][bookmark: _bookmark20]ዕውቅናና ተጠያቂነት
በተቀመጡ ቁልፍ የውጤት አመላካቾች ላይ በመመስረት ወቅታዊ የአፈጻጸም ክትትልና ግምገማዎች ይካሄዳሉ፡፡ በግምገማ ሂደት የሚዘጋጅ መስፈርትን መሠረት በማድረግ የተሻለ አፈፃፀም ያላቸውን ፈጻሚ አካላት በመለየት የማትጊያ፣ እውቅና እና ማበረታቻ እንዲሰጥ እንዲሁም ደካማ አፈፃፀም ያሳዩ አካላት ተጠያቂ እንዲሆኑ ይደረጋል፡፡ ይህ አሰራር ጠንካራ አፈጻጸሞችን ለማበረታታትና ለማጠናከር ደካማ አፈፃፀሞች ደግሞ ጉድለታቸውን እንዲያርሙና በቀጣይ ለተሻለ አፈጻጸም እንዲነሳሱ በሚያስችል መልኩ ትምህርት ሊያገኙ በሚችሉበት አግባብ ተዘጋጅቶ ሊሰጥ ይገባል፡፡

[bookmark: _bookmark21]ማጠቃለያ
የሥራ አፈጻጸም አመራር ተለዋዋጭ የሆነ የአሰራር ሂደት የሚከተል ቢሆንም የአሰራር ወጥነትና ተወዳደሪነትን ታሳቢ በማድረግ ዘርፉን ወደፊት በማራመድ ካለበት ቁመና ተለውጦ የተሻለ ደረጃ ላይ እንዲደርስ ለማድረግ የሚያስችል ስትራቴጂ መንደፍ አስፈላጊ ሆኗል። በመሆኑም ይህ የመንግሥት ሠራተኞች የሥራ አፈጻጸም አመራር ስትራቴጂ ከዘርፉ ታሪካዊ ዳራ እና ነባራዊ ሁኔታ በመነሳት ስድስት የትኩረት መስኮችን መሰረት በማድረግ ተዘጋጅቷል። ሰነዱ እነዚህን የትኩረት መስኮች ለማሳካት የሚያስችሉ ግቦች፣ ዋና ዋና ተግባራትና የማስፈጸሚያ ስልቶችንም አካቶ ይዟል። በተጨማሪም የትኩረት መስኮቹን ለማሳካት የሚፈጸሙ ተግባራት ቁልፍ የአፈጻጸም አመላካቾችና የስትራቴጂው አፈጻጸም ክትትል፣ ግምገማ እና ግብረ-መልስ ሥርዓት ተመላክተውበታል። ስትራቴጂው በመንግስት አገልግሎትና አስተዳደር ዘርፍ ውስጥ የተጠናከረ የሥራ አፈጻጸም አመራር ስርዓት ለመዘርጋት እና ለማዘመን የሚያስችል እንደሆነ ይታመናል። ትግበራው የሁሉንም ንቁ ተሳትፎ የሚጠይቅ በመሆኑ ሁሉም የባለድርሻ አካላት በዕውቀት፣ በእምነትና በቁርጠኝነት በመንቀሳቀስና የድርሻቸውን በመወጣት ትግበራው ውጤታማ እንዲሆን ማድረግ ይጠበቅባቸዋል፡፡
ማስታወሻ፡-በመንግስት ሰራተኞች የስራ አፈጻጸም አመራር ስትራቴጂ ውስጥ የተቀረጹትን ግቦች ለማሳካት እንዲከናወኑ ከተዘረዘሩ ዋና ዋና ተግባራት ውስጥ በሲቪል ሰርቪስ ቢሮ ብቻ የሚከናወኑ ዋና ዋና ተግባራት አሉ፡፡ ለአብነትም ግብ 7 ይጠቀሳል፡፡ ሌሎቹ ሁሉም በተቋማት የሚተገበሩ ዋና ዋና ተግባራት ያሏቸው ግቦች ናቸው፡፡ በመሆኑም ተቋማት በራሳቸው በሚከናወኑ ተግባራት ላይ ትኩረት በማድረግ እንዲሰሩ ይጠበቃል፡፡

የቁልፍ ቃላት ፍቺ
1. ሥራ አፈጻጸም፡- ሥምምነት ላይ የተደረሠ ዕቅድን ለመተግበር በተቀመጠ ስታንዳርድ መሠረት ሥራን ማከናወንን ያመለክታል።
2. የሥራ አፈጻጸም ምዘና መስፈርቶች፡- ተቋማት፣ የስራ ክፍሎች ወይም ግለሰብ ፈጻሚዎች ያዘጋጁትን ዕቅድ በተፈለገው ደረጃ መሠረት መፈጸሙን ለማረጋገጥ የሚጠቅሙ ዝርዝር መለኪያዎችን ያካትታል።
3. ሥራ አፈጻጸም ምዘና፡- ተቋማት፣ የስራ ክፍሎች ወይም ግለሰብ ፈጻሚዎች ያቀዱትን ዕቅድ በተፈለገው ደረጃ መሠረት መፈጸማቸውን በተዘጋጁ የምዘና መስፈርቶች መሠረት ማረጋገጥን ያመለክታል።
4. የሥራ አፈጻጸም አመራር፡- ዕቅድ በማዘጋጀት፣ አፈጻጸሙን በመከታተል፣ በመገምገምና በመመዘን፣ እና ግብረመልስ በመስጠት የሥራ ውጤት እንዲሻሽል የሚያስችል የአመራር ሂደት ነው።
5. ዕቅድ፡- አንድ ተቋም፣ የስራ ክፍል ወይም ግለሠብ ፈጻሚ በተወሰነ ጊዜ ውስጥ የሚፈጽመውን ሥራ፣ ሥራውን ለመፈጸም የሚጠቀምበትን እና የሚያሳካውን ግብ በተመለከተ በቅድሚያ የተዘጋጀ ንድፍ ማለት ነው።
6. ክትትል፡- የተዘጋጀ ዕቅድ አፈጻጸሙ ውጤታማ እንዲሆንና የታለመውን ግብ እንዲሳካ የሚደረግ ተከታታይ መረጃ የማሰባሰብና የማስተካከል ሂደት ነው።
7. ግምገማ፡- አንድ ዕቅድ ግቦቹን አሳክቶ እንደሆነ ወይም አልሆነ ለመወሰን፣ ውጤታማነቱን እና ተፅዕኖውን ለመረዳት የሚደረግ የትንታኔ ሂደት ነው።
8. ግብረመልስ፡- ከክትትል ወይም ከግምገማ ውጤት ተነስቶ ለአፈጻጸም ማሻሻያ፣ ለውጥ እና ውሳኔ መውሰድ የሚያገለግል መረጃን ይመለከታል።
9. ዕውቅና፡- አንድ ተቋም፣ የስራ ክፍል ወይም ግለሰብ ፈጻሚ ያስመዘገበው ከፍተኛ የስራ አፈጻጸም ለወደፊት ተነሳሽነት እንዲያገለግል በማሰብ ውጤቱን ይፋዊ በሆነ መልኩ ማረጋገጥና ምስክርነት መስጠትን ያመለክታል።
10. ሽልማት፡- አንድ ተቋም፣ የስራ ክፍል ወይም ግለሰብ ፈጻሚ ላስመዘገበው ከፍተኛ የስራ አፈጻጸም  የሚሰጥ  የገንዘብ ወይም የቁስ ስጦታን ይመለከታል።
11. ተጠያቂነት፡-አንድ ተቋም፣ የስራ ክፍል ወይም ግለሰብ ፈጻሚ የሚያስመዘግበውን ዝቅተኛ እና ከዚያ በታች ለሆነ የስራ አፈጻጸም ተከትሎ የሚመጣ የህግ አግባብን መሰረት ያደረገ እርምጃን ያመለክታል።

	ውጤት/Output
	ስኬት/outcome

	ት.መ 1፡- ጥራት ያለውና የተናበበ የተቋም፣ የሥራ ክፍል እና የሠራተኞች ዕቅድ አዘገጃጀት እና የአፈጻጸም ምዘና ሥርዓት ዝርጋታ

	ግብ 1፡- ነባራዊ ሁኔታዎችን በመዳሰስና በመተንተን የተሟላ እና ጥራት ያለው ዕቅድ የማዘጋጀት አቅምን ማሳደግ
	· በዕቅድ ዝግጅት መመሪያ፣ ማኑዋል እና ለዕቅድ ዝግጅት በሚረዱ ቴክኖሎጂዎች ዙሪያ ለባለሙያ እና አመራሩ የግንዛቤ ፈጠራ እና የዕውቀት ሽግግር ሥራ ማከናወን
· የግብ፣ የዋና ዋና ተግባራት እና የአፈጻጸም አመላካቾች አቀራረጽ ላይ ስልጠና መስጠት
· የዕቅድ ዝግጅት ክትትልና ግምገማ የሥራ ክፍልን ማጠናከር
· ትግበራውን መከታታልና መደገፍ
	· የተከናወነ የግንዛቤ እና የእውቀት ሽግግር ስራ
· ስልጠና ያገኙ አመራሮችና ሠራተኞች
· የዕቅድ ዝግጅት ክትትልና ግምገማ የሥራ ክፍልን ለማጠናከር የተከናወኑ ተግባራት
· ክትትልና ድጋፍ የተደረገላቸው ተግባራት
	· የተሟላ ዕቅድማዘጋጀት የቻሉ አደረጃጀቶችና ተቋማት

	ግብ 2፡- ወቅታዊ እና ባለድርሻ አካላትን ያሳተፈ የእቅድ አዘገጃጀት ስርዓት መዘርጋት
	· በዕቅድ ዝግጅት ሂደት ሠራተኞችና
ሌሎች ባለሚና አካላት እንዲሳተፉ ማድረግ
· በዕቅድ ዝግጅት ወቅት የእያንዳንዱን ባለሚና ተግባርና ኃላፊነት በግልጽ ማስቀመጥ 
	· በእቅድ ዝግጅት ሂደት በንቃት መሳተፍ የቻሉ ሠራተኞችና ባለድርሻ አካላት
· ተግባርና ኃላፊነታቸው የተገለጸላቸው ባለሚና አካላት
	· አሳታፊ የእቅድ
አዘገጃጀት ስርዓት አሟልተው መተግበር የቻሉ ተቋማት
· በዕቅድ ዝግጅትሂደት ተግባርና
· ኃላፊነታቸውን በንቃት መወጣት የቻሉ ባለሚና አካላት

	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	
	· ለዕቅዱ መነሻ የሚሆን የዳሰሳ ጥናት ማካሄድ
· የተቋሙን ትክክለኛ ተልዕኮ እና ርዕይ መሰረት በማድረግ ግቦችን እና አግባብነት ያላቸውን ዋና ዋና እና ዝርዝር ተግባራት መንደፍ
· ዕቅዱን ለማስፈጸም የሚያስፈልጉ ሀብቶችን መለየት እና በዕቅድ ውስጥ ማካተት
· በዕቅድ ዝግጅት ወቅት ዕቅዱ የሚፈጸምበት የጊዜ ሰሌዳ፣ የሚጠበቁ ውጤቶች፣ የስኬት አመላካች መስፈርቶች እና ተገቢ መለኪያዎችን ማዘጋጀት
	· የተዘጋጀ የባለሚና አካላት
ኃላፊነትና ተግባርመግለጫ
· የቀረበ የዳሰሳ ጥናት ሪፖርት
· የተለዩ እና የተዘረዘሩ ግቦች እና ዋና ዋና ተግባራት ዝርዝሮች የያዘ ሰነድ፤
· በቅድሚያ የተለዩ እና የተሰበሰብ የእቅድ ማስፈጸሚያ ሃብቶች ዝርዝር መረጃ ሰነድ
· ተለይቶ የሚታወቅ ሀብት
· የጊዜ ሰሌዳ፣ የሚጠበቁ ውጤቶች፤ የስኬት አመልካች፣ መስፈርቶች እና መለኪያዎችን የያዘ ሰነድ 
	

	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ 3፡- ዕቅድ በተቋም፣ በሥራ ክፍል እና በሠራተኛው ዘንድ ተናቦ የሚወርድበትንና ስምምነት የሚደረግበትን አሰራር ማጎልበት
	· የተቋም፣ የሥራ ክፍል እና የሠራተኛ
ዕቅድ ለማናበብ እና መግባባት ላይ ለመድረስ የግንዛቤና ከየስራ ክፍሎች ጋር የውይይት መድረኮችን ማካሄድ
· የተቋም ግቦችን ወደ ሥራ ክፍል እና ሠራተኛ እንደ ሥራ ባህርያቸው መንዝሮ ማውረድ 
	· ግንዛቤ የተፈጠረላቸው የስራ
ክፍሎች/የስራኃላፊዎች/ሠራተኞች/
· የተቋም ግቦችተግባራት የወረዱላቸው የስራ ክፍሎች
· በየተዋረዱ የተጣጣመ እና የተናበበ የተቋም፣ የስራ ከፍል እና የሰራተኛ እቅድ 
	· የተናበበ እቅድ አዘገጃጀት ስርዓቱን አሟልተው የተገበሩ ተቋማት

	
	•	የተቋም፣ የሥራ ክፍል እና የሠራተኛ ዕቅድ የተናበበና የተጣጣመ መሆኑን ማረጋገጥ
•	በሠራተኛውና እና በቅርብ ኃላፊ መካከል የአፈጻጸም ስምምነት መካሄዱን ማረጋገጥና ዕቅዱን ተግባራዊ ማድረግ
	• የተፈረመ የስምምነት ሰነድ
• ወደ ትግበራ የተገባበት ዕቅድ
	




	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ 4፡ የቴክኒካል እና የባህሪያዊ ብቃት
አሀዶችን መሰረት ያደረገ የስራ አፈጻጸም ምዘና ስርዓት መዘርጋት
	· በቴክኒካል እና ባህሪያዊ ብቃት ማዕቀፍላይ ግልጽ አረዳድ ለመያዝ የሚያስችል የስልጠና መርሀግብር በመንደፍ ስልጠና ማካሄድ
· የቴክኒካል ብቃት እና ባህሪያዊ ብቃት አሀዶችን መሰረት አድርጎ በተዘጋጀ የአፈጻጸም ምዘና ማኑዋል እና የአተገባበር መመሪያ ላይ ግንዛቤ መፍጠር
· የቴክኒካል እና የባህሪዊ ብቃት
መለኪያዎች ከሰራተኞች የስራ አፈጻጸም ምዘና ስርዓት ጋር እንዲተሳሰሩ ማድረግ
	· ስልጠና የተሰጣቸው ተቋማትና ሠራተኞች
· ግንዛቤ የተፈጠረላቸው ተቋማት/ሠራተኞች
· የተቀናጀ የባህራዊ ብቃት እና የቴክኒካል መለከያዎች የስራ አፈጻጸም ስርዓት
· ከሰራተኞች የስራ አፈጻጸም ምዘና ስርዓት ጋር እንዲተሳሰሩ የተደረጉ የቴክኒካል እና የባህሪዊ ብቃት መለኪያዎች
	· የቴክኒካል እና
የባህሪያዊ ብቃት አሀዶችን መሰረት ያደረገ የስራ አፈጻጸም ምዘና ስርዓት አሟልተው የተገበሩ ተቋማት




	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ 5፡- የተቋም፣ የሥራ ክፍል እና የግለሰብ ፈጻሚ የዕቅድ አፈጻጸም ምዘና ውጤት መናበብና ትስስር የሚጠናከርበትን አሰራር ማጎልበት
	· የአፈጻጸም ምዘናን በሶስቱ መካከል
ማናበብን በተመለከተ ስልጠና መስጠት፣
· የሠራተኞች የሥራ አፈጻጸም ውጤት ከተቋሙ እና ከሥራ ክፍሎች የምዘና ውጤቶች ባናበበ መልኩ ምዘና ማካሄድ
· በሥራ አፈጻጸም ምዘናው የተቋሙ ዕሴቶች እና ተቀዳሚ ተግባራት እንዲካተቱ ማድረግ
· በተቋም፣ በሠራተኞችና በኃላፊዎች መካከል የሥራ አፈጻጸም ምዘናውን አስመልክቶ ውይይት ማካሄድ

	· ስልጠና የተሰጣቸው ተቋማት/ሠራተኞች
· የተካሄደ ተናባቢ ምዘና
· የተቋሙ ዕሴቶች እና ተቀዳሚ ተግባራትን ያማከለ የአፈፃፀም ምዘና
· የተካሄደ የውይይት መድረክ
	· የተናበበ የተቋም፣
የሥራ ክፍል እና የግለሰብ ፈጻሚ የዕቅድ አፈጻጸም ምዘና ስርዓትን አሟልተው የተገበሩ ተቋማትናአደረጃጀቶች




	የትኩረት መስኮች እና ግቦች

	 ት.መ 2፡- ሰራተኞች የሥራ አፈጻጸም ትግበራ ዑደትን በአግባቡ እንዲፈጽሙ ክትትልና ድጋፍ የሚካሄድበት ስርዓት ዝርጋታ

	ግብ 6፡- የክትትል እና ድጋፍ ክንዋኔ
የሚመራበትን ሥርዓት መዘርጋትና መተግበር
	· የክትትል እና ድጋፍ ክዋኔን የሚያሳዩ መስፈርቶች እና ስልቶችን መንደፍ
· በተዘጋጁ መስፈርቶች፣ ዘዴዎችና ሂደቶች መሰረት ክትትልና ድጋፍ ስርዓት የሚመራባቸውን የአሰራር ማእቀፎችን መቅረጽ
· በዕቅድ ትግበራ ክትትል እና ድጋፍ ላይ ተከታታይነት ያለው የባለሙያዎችን አቅም የማጎልበት ስራ ማከናወን
· የሠራተኞች የስራ አፈጻጸም ምዘና ከቴክኒካዊና ባህርያዊ ብቃት ጋር በማናበብ እንዲተገበር ድጋፍ ማድረግ

	· የተነደፉ የክትትል እና የድጋፍ ክንዋኔመስፈርቶች
· የተቀረጹ የክትትል እና ድጋፍ ማእቀፎች
· ተከታታይነት ያለውየአቅም ማጎልበት ስራየተሰራባቸው ባለሙያዎች
· የሠራተኞች የስራአፈጻጸም ምዘና ከቴክኒካዊናባህርያዊ ብቃት ጋር በማናበብ እንዲተገበር የተደረገ ድጋፍ
	· ውጤታማ የክትትል
እና ድጋፍ ክንዋኔ የሚመራበትን ሥርዓት ትግበራ
· የክትትል እና ድጋፍ ክንዋኔ የሚመራበትን ሥርዓትአሟልተው የተገበሩ ተቋማት

	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ 7፡- የክትትልና ድጋፍ ስርዓትን ማዘመን
	· ዲጂታል  የክትትልና  ድጋፍ  መተግበሪያ ማስለማት
· በለማው ሲስተሙ ላይ ስልጠና መስጠትና አቅምን ማጎልበት
· የለማውን ቴክኖሎጂ በመጠቀም ተከታታይነት ያለውና ወቅታዊ የሆነ ክትትልና ድጋፍ ማድረግ
	· የለማ የክትትልና ድጋፍ
መተግበርያ
· በለማው ሲስተሙ ላይ ስልጠና ያገኙ ተቋማት /አመራሮች/ ሠራተኞች
· ወቅታዊና ተከታታይነት ያለው ክትትልና ድጋፍ የተደረገላቸው ተቋማት
	· ተሟልቶ የተተገበረ
የዘመነ የክትትልና ድጋፍ ስርአት
· የዘመነውንየክትትልና ድጋፍ	ስርዓት
አሟልተው የተገበሩ ተቋማት

	ት.መ.3፡- የሠራተኞች የስራ አፈፃፀም ግምገማና ግብረ መልስ ስርዓት ዝርጋታ

	
ግብ 8፡- የተቋም፣ የሥራ ክፍል እና የግለሰብ ፈጻሚን	የዕቅድ	አፈጻጸም ምዘናውጤት የማናበብ እና የመገምግም አሰራርን ማጎልበት
	
· የአፈጻጸም  ምዘናን  በሶስቱ  መካከልማናበብን በተመለከተ ስልጠና መስጠት
· የሠራተኞች የሥራ አፈጻጸም ውጤት ከተቋሙ እና ከሥራ ክፍሎች የምዘና ውጤቶች ባናበበ መልኩ ምዘና ማካሄድ
· በሥራ አፈጻጸም ምዘናው የተቋሙ ዕሴቶች እና ተቀዳሚ ተግባራት እንዲካተቱ ማድረግ
· በተቋም፣ በሠራተኞችና በኃላፊዎች መካከል የሥራ አፈጻጸም ምዘናውን አስመልክቶ ውይይት ማካሄድ


	
· ስልጠና የተሰጣቸው ተቋማት/የሥራክፍሎች/ሠራተኞች
· ከተቋሙ እና ከሥራ ክፍሎች የምዘና ውጤቶች ጋር የተናበበ የሠራተኞች ምዘና ውጤት
· የተቋሙ እሴቶች በሥራ አፈጻጸም ምዘና ውስጥ ተካተው የቀረቡበት የምዘና መስፈርት
· የተከናወነ የውይይት መርሃ- ግብር
	
· የተቋም፣ የሥራ ክፍል እና የግለሰብ ፈጻሚን የዕቅድ አፈጻጸም ምዘና ውጤት የማናበብ እና አሰራሩን አሟልተው የተገበሩ ተቋማትናአደረጃጀቶች

	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ	9፡-	የሰራተኞች	የሥራ	አፈጻጸም	ምዘና
ውጤት መሠረት ያደረገ ግብረ-መልስ አሰጣጥ ሥርዓትን ማሻሻል
	· በበላይ  አመራር  የተገመገመና  የጎለበተ የግብረ-መልስ መስጫ መርሃ-ግብር ማዘጋጀት
· የተቋም፣ የሥራ ክፍልና የግለሰብ ፈጻሚ ሥራ አፈጻጸም ምዘና ውጤቶችን ማሰባሰብና መተንተን
· የተቋም፣ የሥራ ክፍሎችና የሠራተኞች ስራ አፈጻጸም ትንተና ጥንካሬዎችንና ችግሮችን በመለየት ግብረ-መልስ መስጠት
·  ከግብረ-መልሱ በመነሳት የተቀመጡ አቅጣጫዎች መተግበራቸውን እና ተቋማዊ መሻሻሎች መምጣታቸውን ማረጋገጥ
	· የተዘጋጀ የግብረ-መልስ መስጫ መርሀ-ግብር
· የተሰባሰበ እና የተተነተነ የሥር ምዘና ውጤቶች ሪፖርት ሰነድ
· የቀረበ የግብረ-መልስ ሰነድ
· ተካታችነታቸውንየተረጋገጠ ግብረ መልሶች
	· የተሻሻለ የሰራተኞች
የሥራ አፈጻጸም ምዘና ውጤትን መሠረት ያደረገ የግብረ-መልስ አሰጣጥ ሥርዓት
· ስርዓቱንአሟልተው የተገበሩ ተቋማት

	ት. መ 4፡- በዲጂታል ቴክኖሎጂ የተደገፈየሥራ አፈጻጸም መረጃ አያያዝ ሥርዓት ዝርጋታ

	ግብ.10 የሥራ  አፈጻጸም  አመራር  መረጃ ስነዳና የእውቀት አስተዳደር ሥርዓትን (Knowledge Management System) ማጎልበት
	· ትክክለኛና  ወቅታዊ  የተቋም፣  የሥራ ክፍሎችና  የሠራተኞች  የሥራ አፈጻጸምን የሚመለከቱ ሰነዶችን ማሰብሰብ
· መረጃዎች በዘመናዊ መልክ የሚደራጁበትን ቋት ማዘጋጀት
· የተሰበሰበውን መረጃ በጥንቃቄና በሥርዓት እንዲደራጁና እንዲሰነዱ ማድረግ
· መረጃዎችን በመተንተን ለዕውቀት ስራ አመራር በሚሆኑ መልኩ ማመቻቸት
· መረጃዎችን በአስፈላጊ ጊዜ እና በወቅቱ በጥቅም ላይ እንዲውሉ ማድረግ 
	· የተሰበሰቡ አግባብነት ያላቸው ሰነዶች
· የተዘጋጀ የመረጃ ቋት
· የተሰበሰበ እና የተደራጀ የመረጃ ክምችት	ሰነድ
· ለዕውቀት ስራአመራር በሚያግዝ መልኩ የተደራጁ መረጃዎች
· በወቅቱ ጥቅም ላይ እንዲውሉ የተደረጉ መረጃዎች
	· በውጤታማነትየተተገበረ የእውቀት አስተዳደር ስርዓት
· የእውቀት አስተዳደር ስርዓቱን አሟልተው የተገበሩ ተቋማት

	ግብ 11፡- የሥራ አፈጻጸም አመራር የመረጃ
ስነዳና የእውቀት አስተዳደር ሂደትን የመጠቀም ባህልን ማጎልበት
	· የሥራ አፈጻጸም አመራር የመረጃ ቋት ለማዘጋጀት እና ለመጠቀም የሚያስችል ጋይድላየን ማዘጋጀት
· የመረጃ ስነዳና የዕውቀት አስተዳደር ቋቱን ተጠቃሚዎች በብቃት እንዲጠቀሙአሰፈላጊውን ሥልጠና መስጠትና ድጋፍ ማድረግ
· የእውቀት አስተዳደር ሥርዓት በመዘርጋት የሠራተኞች የሥራ አፈጻጸም እና ተዛማጅ መረጃዎች በመረጃ ቋት ውስጥ በየወቅቱ እንዲቀመጡ ማድረግ
· ጠንካራ የደህንነት እርምጃዎችን በመተግበር የሥራ አፈጻጸም መረጃዎችንና ሰነዶችን ሚስጥራዊነትና ታማኝነት እንደጠበቅ ማድረግ
· በተቋሙ ውስጥ የአፈጻጸም ሰነዶችንና
   የዕውቀት አስተዳደር ተግባራትን ወጥነት
ያላቸውና ደረጃቸውን የጠበቁ እንዲሆኑ  ማድረግ
· የሠራተኞች የሥራ አፈጻጸም መረጃዎች ትክክለኛነታቸውና ደህንነታቸው ተጠብቆ ለሚመለከታቸው ክፍሎች በወቅቱ እንዲደርሳቸው ማድረግ
	· የተዘጋጀ የአጠቃቀም መመሪያ 
· ስልጠና የተሰጣቸው ተጠቃሚዎች
· በመረጃ ቋት ውስጥ በየወቅቱ እንዲቀመጡ የተደረጉ የሰራተኞች የአፈፃፀምና ተዛማጅ መረጃዎች
· ሚስጥራዊነታቸው የተጠበቀ እንደጠበቅ የተደረገ የሥራ አፈጻጸም መረጃዎችና ሰነዶች
· ወጥነት ያላቸውና ደረጃቸውን የጠበቁ እንዲሆኑ የተደረጉ የአፈጻጸም ሰነዶችናየዕውቀት አስተዳደር ተግባራት
· በወቅቱ ተደራሽ የተደረጉ የሰራተኞች የሥራ አፈጻፀም
    መረጃዎች
	· የሥራ አፈጻጸም
አመራር የመረጃ ስነዳና የእውቀት አስተዳደር ሂደት የመጠቀም ባህልን ያዳበሩተቋማት/የስራ ክፍሎች

	ግብ.12 በሰነዶችና በዕውቀት አስተዳደር ሥራ ላይ	ተከታታይ	ማሻሻያዎችን ለማድረግ የሚያስችል አሰራር መዘርጋት
	· የዕውቀት አስተዳደር ማሻሻያ ለማድረግ የሚያግዙ ግብረ-መልሶችን ማሰባሰብ፣
· የመረጃ ማሻሻያ ለማድረግ የሚያስችል ጥናት ማካሄድ፣
· በጥናት ግኝትና በተሰበሰበ ግብረ-መልስ ላይ በመመስረት ማሻሻያዎችን ማድረግ
· የሰነዶችን ደህንነት ለአደጋ በሚያጋልጡ፣ መረጃ በሚያዛቡ ወይም የመረጃ ቋቱ ላይ ጉዳት በሚያደርሱ አካላት ላይ ተጠያቂነት እንዲኖር መመሪያ ማውጣትና መተግበር




	· የተደረገ የእውቀት አስተዳደር ማሻሻያ
· የቀረበ የጥናት ሪፖርት
· በጥናት ግኝትና በተሰበሰበ ግብረ-መልስ ላይ በመመስረት የተደረጉ ማሻሻያዎች
· በተከናወነው የጥናት ውጤት መሰረት የተከናወኑ ማሻሻያዎችን የሚያሳይ ሰነድ፤
· የተዘጋጀ የመረጃ ደህንነት
ማረጋገጫ መመሪያ
	· የተዘረጋ ወይም
የተቀየሰ የሰነዶችና የዕውቀት አስተዳደር ሥራ ላይተከታታይ ማሻሻያዎችንለማድረግ የሚያስችል አሰራር.

	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ት. መ. 5፡- የስራ አፈጻጸም አመራርን  በተመለከተ  በሚመዘገብ ውጤት መሰረት  የዕውቅና፣  ሽልማት  እና  የተጠያቂነት  ስርዓት  ዝርጋታ

	ግብ.13 የዕውቅናና  ሽልማት ሥርዓትመዘርጋትና  ትግበራውን  ማጠናከር
	•	በተዘጋጀው የዕውቅናና የተጠያቂነትን መመርያ እና የአተገባብር ጋይድላየን ላይ ግንዛቤ መፍጠር
· ለላቀ የሥራ አፈጻጸም ላሳዩ ተቋማት፣ የሥራ ክፍሎች እና ሠራተኞች ዕውቅና እና ሽልማት ለመስጠት ዕቅድ ማዘጋጀት
•	የሚሸለሙትን አካላት በሥራ ምዘናው ውጤታቸው መሰረት መለየት፣ ማረጋገጥ እና ተገቢውን መረጃ ማደራጀት
•	ተሸላሚዎችን ማጸደቅና ሽልማቱን ማከናወን
•	የዕውቅናና የሽልማት አሰጣጡ ላይ ቅሬታ የሚኖር ከሆነ በቅሬታ አፈታት ሥርዓት መሰረት መፍታት
· ሽልማቱ እና ዕውቅናው በተቋሙ፣ በሥራ ክፍሉ ወይም በሠራተኛው የሥራ አፈጻጸም ላይ ያመጣውን መሻሻል እና ጥራት በዳሰሳ ጥናት መገምገም
· በዳሰሳ ጥናት ውጤት መሰረት አስፈላጊውን መሻሻያ በማድረግ ቀጣይነቱን መከታተል እና መደገፍ

	• ግንዛቤ የተፈጠረላቸውተቋማት፣ የሥራ ክፍሎች እና ሠራተኞች
•	የተዘጋጀ ዕቅድ
•	የተደራጀ የዕጩ ተሸላሚዎች መረጃ
•	ለሽልማት የበቁ ተቋማት /የስራ ክፍሎች/አመራች/ ሠራተኞች
•	የተተገበረ የቅሬታና አቤቱታ ማስናገጃ ስርዓት
•	የቀረበ የዳሰሳ ጥናት ሪፖርት
· የተደረገ ቀጣይነት ያለው ክትትልና ድጋፍ
	•	የዕውቅናና ሽልማት ሥርዓቱን አሟልተው የተገበሩ ተቋማት




	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ 14፡- የተጠያቂነት ሥርዓት ትግበራን
ማጎልበት
	· የተጠያቂነት ሥርዓቱ በተጨባጭ
ማስረጃ ላይ የተመሰረተ መሆኑን ማረጋገጥ
· ተጠያቂ የሚሆኑ ሠራተኞችን፣ የሥራ ኃላፊዎችን፣ የሥራ ክፍሎችን እና ተቋማትን መረጃ በመሰብሰብ ሂደቱን መገምገምና ማስገምገም
· በመረጃው ላይ በመመስረት ተጠያቂ የሚሆኑ ሠራተኞችን፣ የሥራ ኃላፊዎችን፣ የሥራ ክፍሎችን እና ተቋማትን ተጠያቂ እንዲሆኑ ማድረግ
· የተጠያቂነት ሂደቱ ላይ ቅሬታ የሚኖር ከሆነ በቅሬታ አፈታት ሥርዓት መሰረት መፍታት
	· በተጨባጭ ማስረጃ ላይ
የተመሰረተ መሆኑ የተረጋገጠ የተጠያቂነት ሥርዓት
· ተጠናቅሮ የተገመገመ መረጃ
· በአሰራሩ መሰረት ተጠያቂ የተደረጉ አካላት
· የተተገበረ የቅሬታና አቤቱታ አፈታት ስርዓት/ምላሽ ያገኙ ቅሬታዎች
	· በውጤታማነት
የተተገበረ የተጠያቂነት ስርዓት
· የተጠያቂነት ስርዓት አሟልተው የተገበሩ ተቋማት




	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ግብ 15፡- ዝቅተኛ የሥራ አፈጻጸም ላሳዩ
ሠራተኞች ከሥራቸው ጋራ ተያያዥ የሆነ የሥልጠና እና/ወይም የተጠያቂነት ሥርዓት መዘርጋት እና ትግበራውን ማጠናከር
	· የሥራ አፈጻጸም ውጤታቸው ዝቅተኛ የሆኑ ሠራተኞችን መለየት
· ዝቅተኛ ውጤት ያመጡ ሠራተኞችን ክፍተቶች መለየት
· የተለዩ ክፍተቶችን ለመሙላት ሥልጠና መስጠት
· እንደአስፈላጊነታቸው እና እንደክፍተታቸው አይነት ሥልጠና ተስጥቷቸውና ተከታታይ ድጋፍ ተደርጎላቸው ማሻሻያ ባላመጡት ላይ የተጠያቂነት ሥርዓትን ተግባራዊ ማድረግ
· ሥልጠናው በሠራተኞች ላይ ያመጣውን የሥራ አፈጻጸም መሻሻልና ፋይዳ በጥናት አስደግፎ ማረጋገጥ


	· በዝቅተኛ የሥራ አፈጻጸም
ዉጤታቸው የተለዩ ሰራተኞች መረጃ ሰነድ
· የተለዩ ክፍተቶች
· ተጠያቂ የተደረጉ ሠራተኞች
· የቀረበ የዳሰሳ ጥናት ሪፖርት
	· በአፈፃፀም ውጤት ላይ ተመስርቶ የተተገበረ የስልጠና/የተጠያቂነት ስርዓት




	የትኩረት መስኮች እና ግቦች
	ዋና ዋና ተግባራት
	ውጤት/Output
	ስኬት/outcome

	ት. መ.6፡- የአፈጻጸም ስራ አመራር ስርዓት ትግበራ አቅም ግንባታ፣

	


ግብ 16፡- በሥራ አፈጻጸም ምዘናና እውቅና እና ተጠያቂነት ዓላማዎችና ሂደቶች ላይ የተቋማትን አቅም ማጎልበት
	· የሥራ አፈጻጸም ምዘናና እውቅና እና
ተጠያቂነት ምንነት፤ ዓላማዎች እና ሂደት ላይ የማሰልጠኛ ሞጁል ማዘጋጀት
· በተዘጋጀው የሥልጠና ሰነድ ላይ የዐቅም ማጎልበቻ ስልጠና መስጠት
· የዕውቅና ሽልማት እና የተጠያቂነቱን
ሥርዓቱን ውጤታማ ትግበራ መከታተል እና መደገፍ
	· የተዘጋጀ የማሰልጠኛ ሞጁል
· ስልጠና ያገኙ ተቋማት
· ክትትልና ድጋፍ የተደረገላቸው ተቋማት
	· የሥራ አፈጻጸም
ምዘናና እውቅና እና ተጠያቂነት ስርዓቱን አሟልተውናበውጤታማነት የተገበሩ ተቋማት

	 ግብ .17  የተቋም፣ የሥራ  ክፍልና  የሠራተኛ ሥራ	አፈጻጸም ዲጂታል የምዘና አሰራርን ማጎልበት
	•	የተቋም፣ ሥራ ክፍል እና ሠራተኛን
ሥራ አፈጻጸም ዲጂታል የምዘና መመሪያና ማኑዋል ማዘጋጀት
•	የግብዓት ማሰባሰቢያ መድረክ
በማዘጋጀት መመሪያውን ማዳበርና በማጸደቅ ወደ ትግበራ ማስገባት
•	በተዘጋጀው ዲጂታል የሥራ አፈጻጸም ምዘና መመሪያ እና ማኑዋል ላይ ለሠራተኞች እና የሥራ ኃላፊዎች ግንዛቤ መስጠት
· በአተገባበሩ ላይ ክትትልና ድጋፍማካሄድ
	· የተዘጋጀ የዲጂታል ሥራ
· አፈጻጸም እና ምዘና ማኑአል
· የጸደቀ እና ወደ ትግበራ የገባ ማንዋል
· ግንዛ የተፈጠረላቸው ሠራተኞች እና የሥራ ኃላፊዎች
· ክትትልና ድጋፍየተደረገላቸው ተቋማት
	·  ዲጂታል	የአፈጻጸም
ምዘና	ስርዓቱን አሟልተው የተገበሩ ተቋማት

